Bukedde Online - Tebamatidde ku ngabanya ya ssente z'enguudo mu Bajeti erinze okuyisibwa\nEyakutte mukazi we n'omusiguze alaajanye: ...\nGAVUMENTI eyongedde okuwa Minisitule ey’Ebyenguudo n’emirimu omutemwa ogusinga obunene mu bajeti y’eggwanga.\nOluguudo lwa Northern Bypass\nKu buwumbi 28,900, eza bajeti ey’omwaka gw’ebyensimbi 2017/18, Minisitule ey’Ebyenguudo egenda kutwalako obuwumbi 4,631 n’obukadde 200.\nMinisita w’Ebyenguudo Ying. Monica Ntege Azuba yayanjudde bajeti ya Minisitule eno mu kakiiko ka Palamenti akavunaanyizibwa ku by’emirimu okugyetegereza eyisibwe mu bajeti y’eggwanga ey’omwaka gw’ebyensimbi 2017/18.\nObuwumbi buno 4,631 n’obukadde 200 eza Minisitule ey’Ebyenguudo zigabanyiziddwa ziti;\nEkitongole ky’Ebyenguudo ekya UNRA kigenda kutwala obuwumbi 3,800.\nEnsawo ya Gavumenti Eyebyenguudo egenda kutwala obuwumbi 417 n’obukadde 413\nEnguudo z’omu Kampala eza KCCA zaakutwala obuwumbi 95 n’obukadde 605.\nEnguudo mu disitulikiti ezikolewa Gavumenti Ezeebitundu zigenda kutwala obuwumbi 22 n’obukadde 840.\nEkitebe kya Minisitule ey’Ebyenguudo kigenda kufuna obuwumbi 528 n’obukadde 942.\nMu kiseera kino ababaka b'akakiiko ka Palamenti akola ku nsonga za bajeti akakulirwa Amos Lugoloobi (Ntenjeru North) bali mu kwekebejja Bajeti y’eggwanga esobole okuyisibwa Palamenti ng’olwa May 31, 2017 terunnayita.\nMinisita w’Ebyensimbi, Matia Kasaija yayanjulira Palamenti Bajeti ey’omwaka 2017/18 ya buwumbi 28,900 Sipiika Kadaga n’agisindika mu kakiiko ka Lugoloobi okugyetegereza.\nBajeti za minisitule endala zonna zigenda kusalibwako kyokka eya Minisitule y’Ebyenguudo n’Ebyokwerinda zigenda kulinnya. Bajeti empya ey’Ebyenguudo agenda kulinnya okuva ku buwumbi 3,823 n’obukadde 800 okutuuka ku buwumbi obuwumbi 4,631 n’obukadde 200.\nENGUUDO EZIGENDA OKUSSIBWAKO ESSIRA:\nMinisita Kasaija yategeezezza nti, Gavumenti egenda kussa essira ku kukola enguudo kkumi eziri mu bitundu by’e Bunyoro ewasimwa amafuta nga kuliko; Hoima - Butiaba - Wanseko, Masindi - Biiso, Masindi - Bugungu via Murchison Falls, Kaseeta - Lweera via Bugoma Forest, Hohwa - Nyairongo - Kyarusesa, Wanseko - Bugungu, Buhimba - Nyarweyo - Kakindo - Kakumiro - Mubende, Lusalira - Nkonge - Sembabule, Kyotera - Rakai ne Kabale - Kaziramfumbi.\nWabula ababaka okwabadde Ann Maria Nankabirwa (mukazi Kyankwanzi) beemulugunyizza ku kya Gavumenti okubuuka enguudo eziri mu disitulikiti ezziriraanye ekitundu ky’e Bunyoro ate nga mwe mugenda okuyisibwa amafuta.\nYagambye nti amafuta gagenda kuyita mu bitundu nga Busunju ne Kiboga, kyokka tewali kkubo na limu ligenda kukolebwa.\nYagasseeko nti waliwo ebikozesebwa ebirina okuyingizibwa mu ggwanga nga biyitira Busia, kyokka nayo tewali luguudo luteereddwaamu.\nMu bajeti ejja, Minisita yataddemu n’enguudo endala ezigenda okukolebwa nga kuliko ez’okuddaabirizibwa n’ez'okuzimbibwa n’ezigenda okumalirizibwa.\nMasaka - Bukakata, Muyembe - Moroto - Kotido lwa kukolebwa dizayini (kkiromita 290) ate okuddaabiriza kuliko; Nyakahita - Ibanda - Fort Portal (kkiromita 208).\nMu z'okumaliriza kuliko;\nMukono - Katosi - Nyenga (kkiromita 72), Mpigi - Kabulasokke - Maddu (kkiromita135), Mbarara - Kikagata (kkiromita 70), Ntungamo - Mirama Hills (kkiromita 37), Kapchorwa - Suam (kkiromita 77), Kyenjojo - Hoima - Masindi-Kigumba (kkiromita 238), Mbarara - Katuna (kkiromita 155), Hoima - Wanseko (kkiromita 83), Kampala Entebbe Express Highway, Musita - Lumino - Busia/Majanji, Olwiyo - Gulu - Kitgum, Mubende - Kakumiro - Kagadi, Kampala Northern Bypass Phase II.\nEndala Kampala - Jinja Expressway, Namilyango - Seeta, Tirinyi-Pallisa - Kumi/Kamonkoli, Rukungiri - Kihihi - Ishasha/Kanungu, Mbale - Bubulo - Lwakhakha, Kampala Flyover, Muyembe - Nakapiripirit (kkiromita 92), Kibuye - Busega - Mpigi, Nyendo - Sembabule (kkiromita 48) ne Ishaka - Kagamba (35).\nMINISITULE EKYETAAGA SSENTE\nWadde Minisitule y’Ebyenguudo y'esinze okufuna ssente, minisita Azuba yagambye nti wakyaliwo obwetaavu kubanga beetaaga;\n1 Obuwumbi 50 ez’okuzzaawo kkampuni y’ennyonnyi eya Uganda Airlines n’okusitula omutindo gw’ekisaawe ky’e Ntebe n’ebintu ebirala ebikwata ku ntambula z’ennyonnyi.\n2 Obuwumbi 900 ez'okuzimba oluguudo lw'eggaali y'omukka.\n3 Obuwumbi 281 n’obukadde 453 ez’okugula ettaka okuzimbako n’okuddaabiriza enguudo.\n4 Obuwumbi 33 okuzimba n’okuddaabiriza entindo mu bitundu by’eggwanga eby'enjawulo.\n5 Obuwumbi 993 ez’okukola enguudo zonna ennene.\n6 Obuwumbi 79 n’obukadde 600 ez’okukola\nAbakyala ba Owino basitudde enkundi ku by'okukyalira ensiko


Bukedde Online - Engeri y’okutetenkanya fi izi za yunivasite\nEngeri y’okutetenkanya fi izi za yunivasite\nAbasomesa balaze engeri entuufu ey’okutegeka...\nKino ekisanja kya kugogola byanjigiriza -...\nENNAKU zino, okuweerera omwana n’omutuusa ku yunivasite si kya muzannyo era abazadde abamu naddala ab’enfuna entono kye bakola omwana olumalako S.6 nga babalagira kweyiiya.\nNantale ng’ali mu dduuka lye ne muwala we asomera e Sudan.\nAbamu ku baana basobodde okutetenkanya ne beesomesa ku yunivasite n’abazadde abamu beesibye bbiri okulaba ng’abaana baabwe bamaliriza emisomo.\nTukuleetedde abamu ku bazadde nga balaga engeri gye bafuna mu bye bakola ne batetenkanya abaana baabwe basome.\nZAM Nantale, ow’e Mutundwe atunda dduuka lye yateeka awaka naye aweerera muwala we, Hadijah Namatovu mu International University of Africa e Khartoum mu Sudan gy’asoma obusawo ng’asasula obukadde busatu buli lusoma.\nNantale agamba nti, okusobola okukola kino ayagala okutuukiriza ekirooto kye okulaba ng’abaana be basoma ne bafuuka ab’omugaso.\nAnnyonnyola nti yafuna ekibiina ekimukwasizaako okusasula ekitundu kya ssente zino olwo n’asasula ezisigadde n’ez’ebikozesebwa.\n“Ssente z’edduuka ziba ntono, naye nfuba okutereka 4,000/- buli lunaku nga zino nziggya mu butunda bwe nkamula bwokka nga za mwana wa yunivasite.\nKuno kwe nnyongereza endala ne kitaawe Siraje Matovu z’atwongerezaako omwana n’asoma.\nEby’okwejalabya nabivaako kuba nkyetaaga okunoonya fiizi z’abaana bange era buli omu nnina omutemwa gwe mmuterekera buli lunaku. Lwe zigaana okuwera nneewola ne nsasula oluvannyuma, naye ng’abaana basomye.\nWabula omukebe gwa fiizi ze ntereka sigukwatako ne bwe nfuna kizibu kitya, waakiri neewola ne nsasula oluvannyuma. Nneetaba ne mu bibiina by’abakyala ebitereka ssente era nze nfuba okulaba nti omulundi ogwange okufuna gutuuka mu kiseera kya kusasula fiizi nazo ne nzongerezaako.\nOlina okubeera n’okwagala okusomesa omwana kuba nakyo kikulu, kuba osanga omuzadde eyeesobola naye nga taweerera baana be.\nAbaana nabo mbakubiriza obuteejalabya nga batunula mu nfuna yaffe ate n’okukolera ku muzadde bw’aba alina bizinensi ey’obwannannyini.\nMadiah Namatovu muwala wa Nantale agamba nti asoma embeera za nnyina okumusaba fiizi. Ebisinga mbyeyazika ku bannange ate bye nnina ng’obutabo bwe seetaaga mbutunda ne ngulamu obulala.”\n‘Nkola bitabo na misubbaawa ne ntereka buli wiiki’\nJOSEPH Oteba asoma byakompyuta mu yunivasite e Makerere mu mwaka gwakusatu, era yeeweerera nga fi izi aziggya mu kukola n’okutunda ebitabo ssaako okukola emisubbaawa.\nNasooka kukolako mu 2010 nga fiizi ezinnyongerayo mu yunivasite zibuze.\nBwe nawezaawo obukadde bubiri ne ndowooza ku kuddamu okusoma era ne nsaba e Makerere mu 2012. Nalowooza ku kye nnyinza okukola okusobola okumalako okusoma era nasoma ku yintaneeti ne nfunako okukola emisubbaawa era ne ngikola ne nfuna n’akatale.\nNnalina kusasula 1,300,000/- buli lusoma era ng’emisubbaawa tegisobola kummazaako, mukwano gwange n’anjigiriza okukola ebitabo era mbikolera ku Nasser.\nBwe mbeera nsoma nateekayo muganda wange naye gwe nayigiriza era y’agiddukanya. Emisubbaawa ngikola kiro ate nsinga kukolera ku balagiriza.\nAbeetaaga ebitabo bwe babeera bangi nga ndi ku ssomero, nfunayo omuntu omulala annyambako. Mpangisa n’ababitundira mu bifo eby’enjawulo ku makubo. Nalifuula tteeka buli wiiki okuteeka ssente ku akawunti emirundi ebiri ne bwe ziba ntono zitya kuba olwo lwe nsobola okusasula fiizi.\nBwe zigaana okuwera nsaba mukulu wange bwe tukola n’ansasulirako naye tekitera kubaawo.\nAhimbisibwe ng’ali w’akanikira n’okucaginga amasimu.\nTwaggulawo akawunti eya fiizi\nDEO Ahimbisibwe, mutuuze mu Ndeeba alina mutabani we Darius Ahimbisibwe asoma diguli mu Developement Studies mu yunivasite e Kyambogo mu mwaka ogwokubiri era asasula 850,000/-.\nAnnyonnyola bw’afuna ssente: Okuweerera mutabani wange lutalo naye nnwana okusonda ssente kuba tezisobola kufunika lumu.\nKye nkola ntega emitego egy’enjawulo wadde mitonotono naye bwe nkuηηaanya mbaako we ntuuse.\nNtunda ebintu ebikadde omuli: ebitanda, entebe, ttivvi, fi riigi n’ebirala. Nnina n’olukuubo mwe nkanikira n’okutunda ebyamasannyalaze ebitonotono, ncaginga amasimu, ntunda eyatayimu, kati nagasseeko n’okutunda ‘Mobile Money’.\nNtunda ne cakala omutonotono ng’essaawa ne waleti z’abasajja. Nkola ne mukyala wange, Olive Nabaasa era twayongeramu ne bizinensi y’okutunda obusera n’okubusuubuza ng’omukyala y’abukola.\nTwaggulawo akawunti ey’awamu okusonderako fi izi era buli luvannyuma lwa nnaku bbiri tutwalayo 30,000/-. Buli bizinensi gye tukola twagisalira ssente ze tuterekako wadde ntono. Abaana baffe bwe babeera tebasoma tukola nabo mu kunoonya ssente za fiizi.\nOkuweerera buba bumalirivu n’okwerekereza ate n’okwagala kuba buli lw’oyagala ekintu okituukiriza.\nMWEMANYIIZE OKUTEREKA – MUKUGU\nOmukugu mu byenfuna, Hajji Jamil Ssebalu awa abazadde amagezi okusonda fiizi:\n1 Kola bizinensi ez’enjawulo, naye funako emu gye weesibako evaamu ssente ez’omuzinzi.\n2 Omuzadde weemanyiize okutereka era nakwo kibeere kitundu ku nsaasaanya yo. Bw’ofuna ssente ensaasaanya esooka kwe kuggyako omutemwa gw’okutereka.\n3 Komya okuginya omwana, omwana asoma yunivasite asaanye okukola akuyambeko ku kusonda fi izi n’ebyetaago bye mu kifo ky’okukusabiriza buli kintu.\n4 Omuzadde akola funayo bizinensi ez’ebbali oyongereze ku z’omusaala, awo fi izi teziggya kumenya.


Olukwe olwasse muka ssentebe lwalukiddwakuva mutabani waabwe - Poliisi\nOLUKWE olwalukiddwa okutemula muka ssentebe wa disitulikiti y’e Kalungu abaalukoze baatandikidde mu makaage mwennyini.\nPoliisi eteebereza nti baakozesezza mutabani we omukulu Emmanuel Walugembe eyakesse nnyina lw’anaasula mu maka gano olwo n’ayita banne ne bamumaliriza.\nBaakozesezza mbazzi ne bamutema ku nsingo ne feesi, embazzi ne bagisuula mu kaabuyonjo eriraanyeewo.\nPoliisi yategeezezza nti, obubonero obwasangiddwa awaka we battidde Lilian Nansubuga 46, bulaga nti eyasse teyabadde omu wabula yabadde ayambibwako abalala.\nBakiggya ku ngeri gye baasanzeemu omulambo gwa Nansubuga nga guganzikiddwa bulungi ku kitanda ekikadde era nga tegulaga nsiitaano yonna okuggyako omusaayi ogwabadde gukulukuse.\nKyandiba ng’abatemu omugenzi baamuttidde mu kifo kirala ne bamusitula ne bamussa ku kitanda balowoozese abanajja okudduukirira nti omugenzi yafudde bibye!\nWano poliisi we yasinzidde n’ekwata omutabani ono eyabadde amaze okudduka awaka era n’etandika okumusoya ebibuuzo.\nPoliisi eyagala okumanya engeri abatemu gye baayingidde mu nnyumba ne bamubuuka nga tawulira ne batemula nnyina ne bagenda nga talabye yadde okuwulira. (Mu nnyumba mwe babadde basula, obadde osooka mu ddiiro mutabani w’abadde asula nga tonnatuuka mu kisenge).\nPoliisi eyakulembeddwa agiduumira mu kitundu kya Greater Masaka, Latif Zaake bwe yatuuse mu maka gano yeekenneenyezza obubonero obunaagituusa ku batemu we baalabidde amatondo g’omusaayi nga gagenda gadda mu kaabuyonjo.\nEno gye baasanze embazzi ne bazuula nti, olwamaze okugitemuza Nansubuga ne bagisuulayo.\nEmbazzi ya mukadde Madalena Wannyana nnyina w’omugenzi Nansubuga era jjajja wa Walugembe.\nYategeezezza nti muzzukulu we, yagimweyaziseeko eggulolimu nti alina by’agenda okukola.\nNga nnyina amaze okutemulwa, Walugembe teyategeezezza kitaawe Richard Kyabaggu wadde okutuuka mu makaage oba okumukubira essimu so ng’era teyategeezezza ku poliisi y’omu kitundu e Miwuula - Lwabenge. (Ssentebe alina amaka amalala era gye yabadde asuze).\nEttemu lino lyabadde ku kyalo Kabaale e Lwabenge mu Kalungu nga ssentebe w’ekyalo kino, Fred Kiegga ate muliraanwa w’omugenzi bwe basalagana ebibanja yategeezezza nti, ekiro kyonna teyawuliddeko ku nduulu.\nNti ettemu lino baalitegedde ku makya omwana omulala omuto bw’abatemezzaako nti, alaba nnyina mu buliri n’ekiwundu ku mutwe n’ekitaba ky’omusaayi.\nWano we baategeerezza poliisi eyazze n’embwa enkonzi y’olusu.\nNansubuga abadde musomesa mu ssomero lya Kabaale Tawuhid P/S era alikulira Abdimajidu Hiisa yagambye nti Nansubuga abadde musomesa we.\nKyabaggu yagambye nti e Kabaale we wali mukyala mukulu gwe yawasa embaga nga Nansubuga baakwanagana mu buvubuka n’amuzaalamu abaana babiri.\nAgamba nti kennyini yateebereza mutabani we Walugembe n’amuwaayo mu mikono gya poliisi ng’asookerwako mu bateeberezebwa okutta nnyina Nansubuga.\nBakubidde Walugembe ssimu nga beeyambisa eza mikwano gye era bw’atuuse ne bamubuuza kajogijogi w’ebibuuzo ng’atamattama kwe kumussaako empingu ne banne babiri okuli David Zzimbe ne Lawrence Kato.\nBano baagyiddwaawo mu bukuumi ng’abatuuze batandise okwesala akajegere.\nKigambibwa nti, Walugembe bulijjo akijjanya nnyina nga yatuuka n’okumulesaawo enju eno gy’abadde tannamaliriza bulungi.\nSsentebe Kyabaggu agamba nti, Walugembe yajeema okusoma okutuusa bwe yamutwala mu galagi e Masaka ayige obwamakanika era abadde amanyi gy’asula.\nAbakulembeze David Sseggawa (LCIII Lwabenge) Erinest Munene (LCIII Kyamuliibwa, RDC Hajji Abubaker Lubega Kaddunnabbi n’omubaka omukazi owa Palamenti Aisha Ssekindi ettemu lino balitadde ku njaga mu bavubuka.


GANO MAJIINI OBA BAYEKEERA? – ababaka\nHome Topic GANO MAJIINI OBA BAYEKEERA?\nGANO MAJIINI OBA BAYEKEERA?\nHome › Forums › Ababaka Website, Noticeboard and Off-Topic › Ekibanyi Kyensi Yonna/ The World Magazine › GANO MAJIINI OBA BAYEKEERA?\nJuly 15, 2012 at 12:24 pm #18389\nEbiyita abantu ekiro ne bafa bisattiza ebyalo bina e Mpigi\nJul 14, 2012 WAKISO\nBYATANDISE nga eby’olusaago nti waliwo ebintu ebigambibwa okuba amajiini ebiyita abantu ekiro bwe bayitaba nga bibatta. Kati ebyalo bina bisula ku bunkenke era abantu baawaliriziddwa okuyiwa evvu mu ngeri ya kasaalaba mu mpya zaabwe okuziyiza amajiini gano okubalumba.\nBino biri mu ggombolola y’e Kammengo e Mpigi nga kigambibwa nti byatandikidde wa namukadde Maria Nalubega omutuuze w’e Mayirikiti – Musa bwe yafunye ebimukonkona ekiro n’ayitaba kyokka oluvannyuma n’afa kikutuko nga tatuuse na mu ddwaaliro.\nMuzzukulu w’omugenzi Nalubega ayitibwa Harriet Kanzayire yategeezezza nti: “ Muliraanwa wa jjajja ayitibwa Pantaleo Ssemmanda ye yatuyise n’atutegeeza nga jjajja bw’alumbiddwa olumbe olw’amangu. Bwe twatuuse ewa jjajja ye n’atutegeeza nti yabadde mu nju ekiro n’awulira abamuyita nti abeeno naye n’ayitaba nabyo ne bimuddamu nti mukyaliyo? kale mugira mwegolola naffe katujje. Jjajja yagambye nti teyategedde bintu we byayise kuyingira wabula yawulidde kintu kimukwata mu kiwato era mu bbanga ttono ensimbi ze 40,000/- ze yabadde asibye ku luwuzi mu kiwato nga tazirabako nti kyokka yagenze okukebera oluggi lwe nga lusibe bulungi. Twabadde tumuddusa mu ddwaalio n’afa”, Kanzayire bwe yanyonnyodde.\nKanzayire yayongedde okunyonnyola nti oluvannyuma lw’ennaku nnya nga bamaze okuziika, abakungubazi abaabadde basigadde mu nju y’omugenzi baawulidde ebintu ebirigitira ku mabaati nga bwe bikaaba ng’endiga nabo ne badduka era kati enju temuli muntu.\nKati ebyalo bina okuli Buwe, Nsumba, Bukabi ne Mayirikiti – Musa mu ggombolola y’e Kammengo mu disitulikiti y’e Mpigi biri mu kusattira era abantu bawerako abavuddeyo ne bategeeza nga bwe baawulidde ebibayita mu kiro.\nBagamba nti abamu bibayita mannya gaabwe abalala ne bibayita ga baana baabwe. Bagamba nti awamu bikozesa maloboozi ga kikazi ate awalala ga kisajja. Mu bagamba nti bibayise mwe muli nnyina wa Kanzayire Annet Nakiyimba agamba nti ekyamuyise kyakozesezza ddoboozi lya musajja nti, Maama Kanza?\nBba, Sirasi Kazungu yalingizza ebweru nga talina gw’alaba era eyayitiddwa bw’ataayitabye tebazzeemu kubiwulira. Mu balala mulimu Rose Namulindwa gwe byayise nti, Maama Nabisambu era ono yadduse ku kyalo.\nBukedde Ku Ssande we yatuukidde ku byalo bino nga kumpi buli maka gakolobozza emisaalaba gy’evvu mu mpya zaago nga bagamba nti babikira emisambwa gino nti aboomumaka ago baafa dda bireme kukyama.\nAbantu tebakyatambula kiro olw’okutya okusisinkana ebyokoola bino.\nBano babbi oba bayeekera?\nEbiyita abantu ekiro we bijjidde ng’ebitundu ebirala ebya Mpigi, omuli Nkozi A ne B byo bikaaba abantu abeeyita abayeekera abasuula ebibaluwa ebibatiisatiisa nti babeegatteko oba si kyo bajja kubatuusaako obulabe okusinziira ku musasi waffe, Andrew Mugonza.\nSsentebe w’ekyalo ky’e Nkozi A, Erimiya Ssembajja yategeezezza nti y’omu ku gwe baasuulidde ebipapula ebisaba okubeegattako okununula eggwanga n’agamba nti ebipapula byabadde bibatiisa nti singa tebakunga bantu baakubatuusaako obulabe.\nBo abatuuze b’e Nkozi mu maduuka bategeezezza nti abantu bano abeeyita abayeekera bandiba ababbi abawedde emirimu kubanga bazze bamenya amaduuka gaabwe nga babba emmere okuli obuwunga, kasooli, eng’ano n’omuceere kw’ogatta ne bisikwiti era nga tebatwala bintu bivunda.\nBino bikwatagana bulungi n’ebyatuuse ku mugenzi Nalubega agambibwa nti agayitibwa amajiini gaasumuludde wuzi mu kiwato kye ne gakuuna ne ssente ze.\nEmisaalaba mu myaka gya 1980\nEnkola ey’okuyiwa obusaalaba okwetangira amajiini agayita abantu tetandise kati. Mu myaka gya 1980 ebyalo bingi wano mu\nBuganda byalumbibwa ebyayitibwanga amajiini ebyayitanga abantu nga bw’oyitaba kigambibwa nti ofa. Abantu baayiwanga evvu okukola omusaalaba nga bagamba nti amajiini gano gatya omusaalaba tegakyama we guli.\nKyokka oluvannyuma kyazuulwa nti agaayitibwanga amajiini mu butuufu baali bayeekera abaayagalanga okutambula nga tewali abakuba ku mukono kwe kutiisa abantu nga bagamba nti ejjiini ery’eriiso erimu n’omukono n’okugulu okumu lye liyita era bw’oyitaba nga likutta. Kyazuulwa nti abayeekera be baagendanga bayita abantu okubatiisa okutunula ebweru nga tebaagala babalabe nga basimbye lwakasota n’emmundu zaabwe.\nAkola nga RDC w’e Mpigi, Miriam Nakityo agamba; Eyo ng’enda kusindikayo DISO, GISO ne ssentebe w’eggombolola y’e Kammengo, Fredrick Male beetegereze ensonga eno. Ate e Nkozi gye basuula ebibaluwa, twatuuza olukiiko lw’ebyokwerinda ku disitulikiti naye bye twazuula tetunnatuusa kubitegeeza bantu.


Bukedde Online - Ssente obukadde 135 zitabudde Bryan White n'omusuubuzi\nENGERI GYE BAASISISNKANA Majjanja agamba nti, mu October wa 2018, abakozi ba Bryan White baamutuukirira ne bamusaba abakolere weema n’abawa eddiba balabe oba omutindo gwe baagala.\nYabawa ne weema ewedde okukola ya 4,500,000/-. Yagambye nti Bryan White yamusindikira musajja we Nicholas Muwanguzi owa Wald Electronics eyamulagira okubakolera weema 60 nga buli emu ya 4,500,000/- nga zaali zakumalawo obukadde 270. Oluvannyuma lwa wiiki bbiri, Muwanguzi yasasulako obukadde 135 ne batandika okukola era mu nnaku ntono, baali bamaze.\nAnnyonnyola nti, Muwanguzi yagenda okunona weema nga ssente tazirina ne bagaana okuzimuwa. Yagambye nti, bwe waayitawo essaawa mbale Bryan White n’akubira maneja we (Majjanja) essimu ng’ayomba n’oluvannyuma naye n’amukubira essimu ng’aayomba n’okumubuuza kye yeeyita ekimugaana okumuwa weema ng’amubanja obukadde 135 bwokka.\nN’agamba nti baazitikka ku mmotoka bbiri naye n’abagoberera ne bazitwala ewa Bryan White e Munyonyo. Majjanja yagambye nti nga batuuse e Munyonyo, Bryan White yabuuza eyali alemedde weema ze. Musinguzi n’amulagayo.\nYagambye nti, Bryan White yabuuka omulundi gumu n’amugwa mu bulago ng’ayagala okumutuga nga bw’agamba nti, “lwaki sikittira wano”. “Nakubira Muwanguzi essimu eyali yampa omulimu n’ahhamba nti omusajja namunyiiza wabula hhendeyo njogere naye kyokka Bryan White olwandabako yagamba nti; ‘Kino ekisajja kya tenti kikyabanja! Ggwe sijja kukusasula,” bwe yannyonnnyodde.\nBRYAN WHITE YADDUKIRA MU KYALO Majjanja agamba nti, wiiki ewedde yagenda e Munyonyo addemu abanje kyokka be yasangayo ne bamuggalira wabweru ne bamugamba nti ennyumba Bryan White yagivaamu dda yagenda mu kyalo e Busunju ku lw’e Hoima. “Nakubira abakozi bange basatu bamperekereko ne tutuuka ewuwe.\nYatukwatta n’atuggyamu engatto n’amasimu gonna n’agatuggyako n’alagira abaserikale nti buli agezaako okudduka nga bamukuba essasi,” Majjanja bwe yagambye. Yagasseeko nti, Bryan White yakubira abaserikale ku poliisi y’e Busunju era bwe baatuuka, baasooka mu kafubo n’abateeka mu mmotoka ye n’abavuga okubatwala ku poliisi y’e Busunju gye baabasibira.\nKu poliisi yawa ebiragiro obutabata ne famire zaabwe obutazibuulira gye bali era akulira okunoonyereza ku buzzi bw’emisango ku poliisi eno n’akibagamba. Wabula bino Bryan White yabiwakanyizza n’agamba nti amaka ge ag’e Munyonyo akyagalimu era waliwo omukuumi wa SFC gwe bayita Wanyama yenna agendayo alina kusooka kumukubira ssimu n’amukkiriza okuyingira.\nMajjanja yagambye nti, okubayimbula abakulira poliisi e Mityana baamaze kuyingira mu nsonga zaabwe ne babaggya ku poliisi y’e Busunju ne babatwala e Mityana. “Nga tuli ku poliisi e Busunju, Bryan White yasindika basajja be ne baleeta weema ku poliisi ne batulagira okussa omukono ku ndagaano nti weema zange nzitutte era Bryan White si kyamubanja kyesakkiriza kubanga abampa byenakozesa baali balinda ssente nga sirina bwembaddiza weema.” Majjanja bwe yategeezezza.\nOYO YE YANZIBA- BRYAN WHITE Bryan White yategeezezza ku ssimu nti, ekituufu amaanyi gonna agamalidde Busunju gyazimba ekifo awagenda okubeera abaana ababa bakyusiddwa nga bavudde mu bikolwa bw’obumenyi bw’amateeka.\nYannyonnyodde nti, kituufu Majjanja amumanyi era baamuwa omulimu okukola weema ne bamuwa n’obukadde 200 ezaasooka akole omulimu wabula omulimu gwe yakola, gwali mufu. “Omutindo gwa weema gwali mubi nnyo twaziteeka mu musana ennaku bbiri ne zitandika okuggyamu ebituli ne tumuyita tuteese yatusindikira bavubuka be kuzikuba biraka,” Bryan White bwe yagambye.\n“Namukutte ne mmutwala ku poliisi e Busunju ne muggulako omusango gw’okufuna ssente mu lukujjukujju era baamutadde ku kakalu ka poliisi ng’addayo ku Mmande.” Bryan White bwe yagambye. TUGENDA MU KKOOTI Ali Ssekabembe, looya wa Majjanja yagambye nti, mu wiiki eno bajja kugenda mu kkooti.


Bukedde Online - Bakatikkiro b'ebika bafunye essuubi ly'okununula ettaka ly'ebika byabwe\nBakatikkiro b'ebika bafunye essuubi ly'okununula ettaka ly'ebika byabwe\nEyatta gwe yawolako ssente gumusinze n'asibwa emyaka 45\nChristmas Special: Omusuubuzi weegendereze...\nSsaabawolereza wa Mmengo, Christopher Bwanika yasabye ebika okuwandiisa enkiiko z'abayima era balambike bulungi ebiwandiiko ebikwata ku ttaka ly'ebika byabwe ebyapa byabwe bikolebweko\nOmujjwa mu kika ky'Empologoma ng'atonera Namuguzi emiti egy'okusimba gye yakwasizza Katikkiro w'ekika Kisekka Ddungu.\nBakatikkiro b'ebika mu Buganda bafunye essuubi ly'okununula ebyapa by'ettaka ly'ebika eby'enjawulo oluvannyuma lwa Ssaabawolereza wa Mmengo okubakakasa nti, buli kika ekirina ebiwandiiko ebituufu ku ttaka lyakyo baakuliweebwa.\nOmutaka Namuguzi nga yeebaza Polof Kateregga (ku kkono) okukolerera ekika. Wakati ye Mutaka Kidimbo ne Katikkiro w'ekika kino Kisekka Ddungu (ku ddyo).\nBakatikkiro kino baakyanjizza ku butaka bw'ekika ky'e Mpologoma e Lwadda Matugga gye beetabye ku mukolo bazzukulu ba Nnamuguzi ab'e Mpologoma bwe baabadde balamaze ku butaka ate n'okuggalawo omwaka 2019.\nPolof. Al hajji Badru Kateregga, eyalondebwa okukulira olukiiko lw'abayima b'ebyobugagga bw'ekika ky'e Mpologoma, yasoose kutegeeza nga Ssaabawolereza wa Mmengo, Christopher Bwanika bwe yabasabye okuwandiisa enkiiko z'abayima era balambike bulungi ebiwandiiko ebikwata ku ttaka ly'ebika byabwe ebyapa byabwe bikolebweko.\nAbamu ku bazzukulu ba Namuguzi atudde ku ntebe (ku ddyo) abeetabye ku mukolo gw'okulamaga ku butaka nga bali n'abamu ku bakatikkiro b'ebika.\n"Ssaabawolereza yagambye nti, tteeka ebika okuwandiisa enkiiko zino kyokka ffe twewandiisa dda era ekika ky'e Mpologoma kimu ku bika kumpi ebitaano ebyakeewandiisa.\nGuno mukisa munene era abaamasiga, ennyiriri, emituba n'empya buli alina ettaka ly'ekika eritankanibwa munoonye ebiwandiiko byalyo mubireete tulikubire wamu n'okugoba ku byapa byalyo n'obwannannyini," Polof. Kateregga bwe yagambye.\nYategeezezza nti, n'ebyayogeddwa Katikkiro Mayiga mu Lukiiko lwa Buganda nti, tetusaana kweraliikirira olw'ettaka lyaffe erisengeddwaako abantu kubanga bwe linaamala okulambikibwa obulungi Buganda yaakulyeddiza nti, ne mu bika kye kimu.\nOmutaka Namuguzi (owookubiri ku kkono) ng'akwasa Ssenga w'ekika ky'empologoma satifikeeti okumusiima okukolerera ekika. Ku kkono ye, Kidimbo ne Katikkiro w'ekika (ku ddyo) Kisekka Ddungu.\nKatikkiro w'ekika ky'e Mpologoma, Patrick Kisekka Ddungu yagambye nti, Ssaabawolereza okukola kino assa mu nkola ekiragiro kya Ssaabasajja Kabaka bwe yalagira ebika okuli eky' Engo, Empologoma, Ennyange n'Ekibe biweebwe ebyapa byabyo, nga kino Katikkiro Charles Peter Mayiga ye yakyanjulira olukiiko lw'abataka mu 2017.\nAbataka ab'Amasiga mu lipoota yaabwe eyasomeddwa omuwandiisi w'olukiiko lwabwe Emmanuel Kato Ndawula baategeezezza Ssebuganda nga embuga z'Obutaka bwabwe nnyingi bwe zaasaanyizibwawo abantu abazze beesenza ku ttaka lyazo nga mu kiseera kino abamu bali mu kaweefube okununula ettaka eryo wakati mu kuwaayo obuwanana bw'ensimbi.\nOmutaka Namuguzi ng'asimba omuti ku Butaka abalala be bamu ku bakatikkiro b'ebika ebirala n'Omutaka Kidimbo ow'Enkerebwe (ku ddyo).\nOmutaka Wilson Ndawula Ssebuganda Nnamuguzi, yakubirizza abazzukulu okwekuumira ku nnono zaabwe n'okugoberera ebyo obuwangwa bwabwe\nkye bubalagira nti, kubanga ssinga banaabiragajjalira tebasuubira okugenda mu maaso.\nBakatikkiro b'ebika boogedde ku mbeera y'ebika byabwe\nSsaalongo Kalemba Musisi, Katikkiro w'ekika ky'Empeewo: Obutakkaanya ng'abazzukulu bawakanya bajjajjaabwe tekiri mu Mpologoma mwokka kubanga naffe mu Mpeewo tulina abawakanya Kiggye omukulu w'ekika kino ate nga kirambikibwa bulungi nti, ye mukulu w'ekika ng'abamuwakanya bazzukulu. Enkola eno egwaana kulwanyisibwa nga tuli kitole mu bika oba n'okuyambagana mu bika eby'enjawulo tutereeze obukulembeze.\nOmutaka Kalemba Musisi\nEdrisa Kitandwe Ssaalongo, Katikkiro w'ekika ky'Engonge: Enkola ey'abazzukulu okulamaga ku Butaka bwabwe kabonero ak'okugatta abantu ab'ekika ekimu ate nga n'ebika birina okumanya obukulu bw'ebyoto ebikumwa ku butaka yonna kubanga kuno kwe tusinziira okuteekerateekera ensi yaffe nga tuwanyisiganya ebirowoozo n'okuwang'ana amagezi.\nOmutaka Edrisa Kitandwe\nFenecance Kato Lutuuma Kiggo Katikkiro w'ekika ky'Ennyange: Tulina okukulembeza obumu obuva ku Ng'oma ey'omulembe Omutebi 'Buganda Bumu', abantu balemye okumanya ennono ky'egamba mu bika ne bakulembeza okwerumaaluma buli kadde ekitali kituufu. Ekireese ebyo kwe kwesiba ku by'Abazungu ebyatuleeterwa nga tetumanyi na makulu gaabyo.\nOmutaka Fenecace Lutuuma\nRobert Asanansiyo Mujabi Kajubi, Katikkiro wa Kalibbala e Nsiisi: Entalo mu bika zaali zinnemesezza n'okutereka Kalibbala mu nnono ng'abamu baatuuka n'okuwoza emisambwa gisazeewo ekintu ekitaali kituufu era nsiima Katikkiro w'ekika ky'e Mpologoma eyabagamba nti, emisambwa tegironda bakulembeze ba Bika era twamutereka mu nnono y'Abataka ey'edda.\nOmutaka Mujabi Kajubi\nGrace Kizito Bakyayita Kidimbo, omukulu w'ekika ky'Enkerebwe: Tudde ku nnono, ebika ebimu ababirimu bagenze beekutula ku bika ebibatwala ng'amasiga nga balowooza nti nabo batuufu okwetongola ekitali kituufu. Bino bimu ku bitusibyeko ensowole mu bika ate n'enkaayana ezitaggwa anti abalemwa okubigoberera ate be basigala mu bika ebimu nga baagala obukulembeze.\nOmutaka Grace Bakyayita\nPolof Badru Kateregga\nPatrick Kisekka Ddungu\nAbanaakoppa sijja kubawolereza\nKaada wa NRM bwe baba bamugoba ku ttaka ng'akanyonyi, olwo ggwe?\nGavt. esenza etya abantu e Kyankwanzi ate n'ebalekera omugagga okubasengula mu mancoolo?


Gavumenti esabiddwa okussa ssente mu tendekero ly'ebyobulimi e Kampiringisa\nABABAKA ba palamenti abatuula ku kakiiko kebyenfuna n'abatuula ku kebyobulimi basabye Gavumenti eyongere ssente mu tendekero lye Kampiringisa ery'ebyobulimi n'obukulembeze ekifo kyokuziyiwa mu nteekateeka ezitayambye bantu baayo.\nAbabaka bano nga bakulembeddwamu Saida Bumba omubaka wa Nakaseke bwe babadde balambula etendekero lya Kampiringisa National Farmers and Leadership Centre basiimye Gavumenti ya South Korea okudduukirira abalimi ba Uganda ne basaba Gavumenti okwongera ssente mu tendekero lino lisomese bannayuganda ebyobulimi.\nBasiimye enteekateeka ya Korea eya KOICA eya bulungi bwansi ekulaakulanyizza ebyalo bya Mpigi Bumba n'asaba ebbago lya Bulungi bwansi liyisibwe enkola ya bulungi bwansi efuuke ya buwaze kiyambeko ebyalo okwekulaakulanya byoka.\nAmbasada wa South Korea Park Jong Bae alambuzza ababaka ebikolebwa ku tendekero lino okuli okusomesa abakulembeze bebitundu bya Uganda byonna obulimi n’obulunzi , okukola bulungi bwansi nkugabira abalimi enkoko,ente n'ebirala.\nAmbasada Park agambye nti nga bayita mu nkola ya bulungi bwansi Uganda yaakukulaakulana mu mwaka mitono okufaananako South Korea eyali mu bwavu n'ekyuka mu bbanga ttono nga bagitandiseewo.\nSaida Bbumba asabye babaka banne bonna okugenda mu tendekero lino basomesebwe oluvanyuma baddeyo basomese abantu baabwe basobole okwegya mu bwavu.\nAmyuka ssentebe w'akakiiko kebyobulimi Robert Migadde omubaka wa Buvuma asabye Gavumenti okukendeeza ku nsimbi z'eteeka mu minisitule yebyobulimi eziteeke mu tendekero lino bakendeeze ku njala eruma abantu ng'ate minisitule efuna ssente nyingi.\nAsabye Gavumenti essira eriteeke ku kusomesa balimi n'okubateekamu omutima gw'okwagala ensi yaabwe nga bakola bulungi bwansi n’okukuuma


Eka | Emirimu gy'abenjovu ku Kabaka\nAb’Enjovu balina emirimu mukaaga emyaatikirivu ku Kabaka, era gyegino wammanga:\n1. Obusumba bw’ente\nOmulimu gwa’Ab’enjovu ku Kabaka omukulu gwa busumba bwa nte. Omulimu ogwo gukolebwa Ssensalire Omutaka w’eKawoko, Mutabani wa Ntambi e Lubya. Okusinziira ku MB Nsimbi, Ssensalire omulimu gw’obusumba yagufuna bw’ati:\nAwo olwatuuka Mukalo n’alonda muzukulu we Ssensalire okugenda n’abaana b’Abataka abalala abaagoberera Omulangira Kimera e Bunyoro okujja okusikira entebe za bajjajjaabe. Omulangira bwe yali ng’ajja n’addira Mpinga Ow’olugave, mutabani wa Kasoma ow’emmigadde, n’amuwa omulimu gw’okulabirira ente ze ze yajja nazo era n’okukwata amata ge ge yanywangako.\nAwo bwebatuuka mu kkubo ne wabaawo omuntu n’azza omusango, ne bamuwozesa, omusango ne gumusinga, Omulangira n’alagira Mpinga okutta omusibe oyo eyali amaze okusalirwa omusango. Mpinga bwe yali ng’agenda okutta omusibe kwe kugamba munne Ssensalire nti “Nkwatira ku nsumbi y’amata g’Omulangira mmale okutta omusibe”. Ssensalire naye teyagaana n’akwata ensumbi y’amata. Mpinga naye omusango gw’okutta omusibe teyagulwako. Olwagumala n’agamba Ssensalire nti “Mpa ensumbi yange”. Ssensalire kwe kugaana n’ensumbi. Mpinga yalaba biri bityo ng’omusango agussa mu maso ga Mukama waabwe. Abataka bwe babuuza Ssensalire ky’avudde agaana okuddiza Mpinga ensumbi ye, yabaddamu ng’agamba nti:\n“Mpinga bw’amaze okutta omusibe nze ne ndaba ng’engalo ze zirimu omusaayi era nga tezikyasaana kukwata ku makula ga mulangira.\nOmulangira n’Abataka bwe baasala omusango Ssensalire n’asinga era omulimu gw’obusumba naguweerwa ddala okuva olwo, ne Mpinga n’aweebwa ogw’obumbowa. Ku Mpinga kwe kwava olugero olugamba nti ‘Nkwatirako bwe bumbowa’\nEnte ya Kabaka enkulu Ssensasire gy’alunda eyitibwa “Mugumba” (azaala bagenyi). Endere ya Ssensalire eyamuweebwa Kabaka okufuuwa ng’alunda ente ze eyitiibwa Tagiweereza (yayitwa ekitunzi), ate omuggo gw’akwata ng’alunda guyitibwa Beera-empya (beerabira emiryango). Edda Ssensalire yabanga n’Abalaalo bangi e Ssese ne kulukalu, abaalundanga ente za Kabak ze yakuumanga.\nBuli Kabaka elyanga Obuganda yawanga Ssensalire ente ey’okumulundiranga eyayitibwanga Mugumba. Ente eyo yavanga Ssese ewa Mukasa. Ssensalire yennyini ne Mpinga be baaginonana e Ssese ne bagireetera Kabaka.\nAwo Kabaka bwe yamalaanga okugiraba ng’agikwasa Ssensalire, n’endere Takiweereza n’omuggo Beera-empya. Ente eyo ye yavangamu omuzigo n’amata agaayozaanga oluwanga lwa Kabaka nga Kabaka oyo amaze okufa.\n2. Okuvuba enkejje “Walulenzi”\nSsempyangu mutabani wa Ggulu ye yavubanga enkejje “Walulenzi” eyayalulanga abaana ba Kabaka\n3. Okukuba Akadinda\nOmulimu gw’Abenjovu omulala ku Kabaka gwali gwa kukuba Kadinda. Omulimu guno gukolebwa kuva Buligi mu ssiga lya Ssemmambo Ssebuwufu Ssewandigi.\n4. Okukuba “Ennyeenya”\nAte omulala gwa kukuba ngoma eziyitibwa “Enyeenya”\nKatale ow’e Ssunga mutabani wa Kikomeko e Luubu yali mukomazi wa Kabaka\n6. Obwa Kabona bwa Katonda e Butonda\nAb’Enjovu be baali bakabona ba Katonda e Butonda mu biggwa bye ebisatu ebyaali mu Kyaggwe: e Nnamakwa; e Buzu; n’e Bukule.\n7. Ekitongole Ekiryanga\nAb’Enjovu bebakulemberaanga ekitongole Ekiryanga ekyawanikanga ebikozebwa mu lubiri.


Bukedde Online - Engeri heedimasita wa Kyabakadde gy’afiiridde mu buliri\nEngeri heedimasita wa Kyabakadde gy’afiiridde mu buliri\nAmagye gakutte abasirikale abalala babiri...\nKalooli Kiwanuka (ku ddyo) ku mukolo ogumu ku St. Cyprian Kyabakadde. Wakati ye Fr. Ignatious Kibowa ssentebe w’olukiiko olukulembera essomero.\nHEEDIMASITA w’essomero lya Ssaabasumba Cyprian Kizito Lwanga erya St. Cyprian High School Kyabakadde bamusanze afiiridde mu buliri. Nga bulijjo Kalooli Kiwanuka yasiibudde mukyala we ng’ava mu maka ge e Namugongo okugenda e Kyabakadde ku ssomero okukola.\nBwe zaaweze essaawa nga 4a:00 ez’oku makya g’Olwokusatu, n’ategeeza banne nga bwe yabadde ayagala okuwummulako. Yagenze mu nnyumba y’omukulu w’essomero entongole esangibwa ku ssomero awummule.\nOmumyuka we Patrick Katuramu agamba nti baagenze okulaba nga tadda ne balowooza nti oboolyawo yafulumye kyokka omuserikale ku geeti n’abategeeza nti okuva lwe yayingidde mu nju, tannaba kuvaamu. Olwo zaabadde ziweze essaawa 10:00 ez’olweggulo.\nBaasazeewo okunoonya omuvubuka atera okubeerawo ne bamulagira atuukeyo alabe ky’aliko. Katuramu yagambye nti ng’omuvubuka atuuse mu nnyumba, yasanze Kiwanuka agudde wansi w’ekitanda nga tanyega kwe kuyita abasomesa. Baagenze okumutuukako nga yafudde dda, n’okunnyogoga ng’annyogoga.\nEmiranga n’ebiwoobe bye byazzeeko ne bayita abasawo okuva mu ddwaaliro e Naggalama ne poliisi ne baggyawo omulambo ne bagutwala mu ggwanika e Mulago. Kiwanuka yasomera ku Uganda Martyrs SS Namugongo, n’asomesaayo n’afuulibwa omumyuka wa heedimasita wa St. Francis Ndeeba gye yava okugenda e Kyabakadde. Yeesimbawo ku bubaka bwa palamenti bwa Kyaddondo East mu 2001 n’awangulwa.\nWaakuziikibwa ku Lwokutaano (leero) ku ssaawa 10:00 e Kira oluvannyuma lwa Mmisa eneesomwa ku kiggwa ky’abajulizi e Namugongo ku ssaawa 8:00. Alese nnamwandu n’abaana ng’omukulu ali mu P7 e Namagunga Girls.


Bukedde Online - Engeri gye baagobye aba NRM abawakanya eky’emyaka\nEngeri gye baagobye aba NRM abawakanya eky’emyaka\nEngeri amagye gye gaalemesezza poliisi okununula...\nWuuno Tekinologiya America gweyakozesezza...\nKU ssaawa 6:40 ez’omu ttuntu ku Lwokutaano Pulezidenti Museveni yatuuse mu kisenge omwabadde ababaka b’akabondo ka NRM. Amangu ago, Ruth Nankabirwa, nampala wa Gavumenti eyakubirizza olukiiko yennyamidde olw’ababaka abatawagira kukyusa Konsitityusoni ate nga y’ensonga gye baabadde bagenda okuteesaako n’asaba ebirowoozo oba basaanidde okusigalawo.\nPaul Akamba (Busiki/ Namutumba) ne Nelson Lufafa (Butembe/Jinja) baasabye nti ababaka aboogerwako baweebwe omukisa okwennyonnyolako nga tebannaba kufulumizibwa.\nJames Waluswaka (Bunyole West/ Butaleja) yasesezza babaka banne bwe yateesezza nti ababaka abawakanya ennongoosereza basooke bafune akasenge beggaliremu ne Pulezidenti bokka. Kyokka kino ababaka baakiwakanyizza ne bakigoba. Nankabirwa yawadde Theodore Ssekikubo (Lwemiyaga) omukisa okwennyonnyolako ekibagaana okuwagira ensonga eyasalibwawo akabondo konna.\nSsekikubo yayimiridde n’ategeeza Pulezidenti nga bwe baamuwandiikira edda ebbaluwa nga bamulaga ebintu bye beemulugunyizza, kyokka n’atabaddamu. Yeemulugunyizza okuba ng’ensonga eno yabadde teyise mu bubondo bwa NRM obumanyiddwa nti era kyabadde kya bulabe Gavumenti okusalawo okuwagira ebbago ly’omuntu ssekinnoomu ate nga basobola okuleeta ennongoosereza zonna omulundi gumu.\nPulezidenti yategeezezza nti ensonga za ba Ssekikubo ajja kuzituulamu era abaanukule, kyokka nga kirina kukolebwa ku lunaku lulala. Museveni yawagidde eky’ababaka abatawagira okufuluma, era olwamaze ababaka okwabadde; Gaffa Mbwatekamwa (Kasambya), John Baptist Nambeshe (Manjiya/ Bududa) ne Patrick Nsamba (Kassanda North) ne bafuluma.\nBarnabas Tinkasiimire ( Buyaga West) yasoose kusigalamu ng’awanise omukono okutuusa lwe baamukkirizza okwogera. Yeemulugunyizza eri Pulezidenti nti baali basazeewo okwekubira enduulu gyali nga bamuwandiikira ebbaluwa, kyokka mu kifo ky’okubaddamu afulumizza bafulumye. Ababaka abalala baategeezezza nti mulimu ababaka abawakanya abaabadde bakyalimu, era Nankabirwa kwe kusoma erinnya lya Sylivia Rwabwogo (Mukazi/ Kabarole) eyakutte ensawo ye n’afuluma. ABABAKA\nAbabaka bonna abaafulumye oluvannyuma baatuuzizza olukiiko lwa bannamawulire ku Palamenti ne bategeeza nti eky’okubafulumya tekigenda kubaggya ku mulamwa gwa kuwakanya bantu baagala kukyusa Konsitityusoni. Baaweze nti baakutalaaga ebitundu by’eggwanga byonna nga bawakanya eky’okuggya ekkomo ku myaka. Nankabirwa yategeezezza nti ababaka abaagobeddwa bakyali ba NRM, kyokka nga baabadde tebasaanidde kubeera mu lukiiko lutema mpenda ku nsonga gye bawakanya.\nPULEZIDENTI MUSEVENI AWAGIRA\nNankabirwa, yagambye nti pulezidenti yabakakasizza nga bw’awagira okukyusa Konsitityusoni nga baggyawo akawaayiro akakugira omuntu asussa emyaka 75 okwesimba ku bwapulezidenti. Guno gwe mulundi ogusoose pulezidenti okuvaayo mu bulambalamba n’ategeeza nga bw’awagira ebbago lya Raphael Magyezi (Igara West) eriruubirira okuggya ekkomo ku myaka.\nABAVUGANYA BAAKUBYE ENKUNG’AANA MU KAMPALA Abakulembeze b’oludda oluvuganya Gavumenti baayogedde ne beemala eggoga bwe baakubye enkuhhaana bbiri e Nakawa ne Kireka nga poliisi tebataataaganyizza. Winie Kiiza, akulira oludda oluvuganya Gavumenti mu Palamenti ne pulezidenti wa FDC Gen.\nMugisha Muntu, omubaka Micheal Kabaziguruka (Nakawa), Ibrahim Ssemujju Nganda (Kira Municipality), Moses Kasibante (Lubaga North), Allan Ssewanyana (Makindye West), Ibrahim Kasozi (Makindye East), Mubarak Munyagwa (Kawempe South), Muwanga Kivumbi (Butambala), Loodi Meeya wa Kampala Erias Lukwago ne meeya we Nakawa Ronald Balimwezo be bamu ku baayogeredde mu nkuhhaana zino.\nKiiza yeewaanye n’ategeeza nti; “mwenna mwatulabye mu palamenti nga tulwana era twawangudde era n’ekiseera kino ebyabaddewo bikyabatuuza bufoofofo. Kikafuuwe okukyusa Konsitityusoni nga baggya ekkomo ku myaka.” Muntu yagambye nti obubonero obuliwo bulaga nti Pulezidenti Museveni akooye era tebagenda kuddiriza mu ntegeka zaabwe ezimuwaliriza okuwummula.\nBaleese obukodyo okulemesa ekiteeso ky'okuggya ekkomo ku myaka gya Pulezidenti\nAbabaka kati beesala yunifoomu?


Bukedde Online - Ababbi basattiza ab'oku Container Village\nAbakungu ba 'Works' babatutte entyagi e Bu...\nAbabbi basattiza ab’oku Container Village\nAb’oku Container Village nga bali mu lukiiko.\nABASUUBUZI b’engatto enkadde ku Container Village batabukidde bannannyini bizimbe kwe bakolera olw’ababbi abamenya ne babba emigugu gyaabwe. Bino byabadde mu lukiiko olwayitiddwa Ssentebe waabwe wiiki ewedde, Ssaalongo Peter Kigozi nga batema empenda okulwanyisa obubbi buno.\nWabula abagagga bannannyini bizimbe tebaalabiseeko ne basindika bamaneja okubakiikirira, ekyaggye abasuubuzi mu mbeera. Kigozi yagambye nti abagagga obuteetaba mu lukiiko lwaabwe kwabadde kubayisaamu maaso so nga babayita bababuulire ebibaluma.\nAbasuubuzi baagambye nti waliwo ekibinja ky’ababbi ekimenya kkufulu ku sitoowa zaabwe ne babba emigugu gy’engatto mu matumbibudde. Wabula baakitadde ku bannannyini bizimbe bino obutafaayo kubiteekako bukuumi bumala. Bino bye byasaliddwaawo:\nobukuumi bwongerwe ku bizimbe, buli akolerako okubeera ne densite, ebizimbe biggalwe ku Ssande ate biggalwengawo essaawa 12:00, biggulwewo 12:00 ku makya ate buli musituzi aweebwe ettaawo.\nTukolerere eddembe nâ€™obutebenkevu - Bp. Zziwa\nTetujja kuva ku byabufuzi - Bannaddiini\nBalamaze ewa Matia Mulumba


Bukedde Online - Selena Gomez alangiridde bw'agenda okufumbirwa omuzannyi wa firimu ow'emyaka 68\nAbakulembeze be Kawempe bakukkulumidde poliisi...\nMinisita alonze akakiiko akanaasalawo ku...\nSelena yatambulira ku mukolo gwa Cannes ogwa kapeti emmyuufu nga Murray atongoza firimu ye empya emanyiddwa nga “The Dead Don’t Die” era ebifaananyi ebyakubibwa ku mukolo guno byalaga bulungi enkolagana ya Selena n’omuzannyi nakinku Bill Murray.\nMurray ng'akuba Selena Gomez akaama ku mukolo.\nMwana muwala amanyiddwa nga Selena Gomez 26, nga yaliko muninkini wa Justin Bieber avuddeyo n’alangirira bw’agenda okufumbirwa omuzannyi wa firimu amanyiddwa nga Bill Murray 68, gwe yatambula naye ku kapeti emmyuufu ku lunaku bwe beetaba ku Cannes Film Festival wiiki ewedde.\nMu bifaananyi ebimu Bill yalabibwako ng’akuba Selena obwama era kino kyaleka buli omu yeebuuza kyamugamba era ku Lwokuna Selena yagenda ku akawunta ye eya Instagram n’alangirira nga ye ne Bill bwe bagenda okufumbiriganwa.\n“Neesiimye okubeera nga nabadde omu ku baalabiddwaako mu firimu ne Jim era n’okubeera nga nazannye. Wabula nze ne Bill Murray tugenda kufimbiriganwa,” bwatyo bwe yagambye.\nMsgr. Katende avumiridde abakolera hanemmuunu ku bbiici\nBakkirizza bannannyini bizimbe okusasula mu ddoola


Poliisi ekoze enkyukyuka mu nfaanana ya Certificate of Good Conduct okukendeeza ku biccupuli - Radio Simba, The Best Luganda Station in the World !\nPoliisi ekoze enkyukyuka mu nfaanana ya Certificate of Good Conduct okukendeeza ku biccupuli\nOmwogezi wa Poliisi SP. Vincent Ssekate agamba nti Poliisi ekoze enkyuukakyuka mu bbaluwa yayo eya Interpol okusobola okumalawo ebbaluwa ez’ebiccupuli ezibadde zikolebwa abantu ab’enjawulo.\nAgamba nti ebbaluwa eno empya erina ennamba eyeyawulidde giyite ‘Bar Code’ nga eno eyamba okugyawula ku y’ekiccupuli. Era ayongeddeko nagamba nti ebbaluwa eteekebwako omukono Director wa Interpol yekka okwawukanako n’enkadde ebadde eteekebwako omukono omusirikale wa Poliisi yenna.\nSsekate agamba nti ebbaluwa eno eyamba Poliisi okufuna ensimbi okuva kw’abo abagenda okukola emitala w’amayanja, abanoonya emirimu mu Kkampuni ez’enjawulo wamu n’ebitongole by’obwannakyewa era nga omuntu alina kusasula 64,000/= zokka okugifuna.\nAyongedde n’agamba nti Poliisi yakunganya ensimbi eziwerera ddala 2,288,880,000/= okuva mu bbaluwa zino mu mwaka 2017 era nga esuubira oluvannyuma lw’okuteekawo zino empya mu myezu ettaano gyokka basobodde okukuganya ensimbi eziwerera ddala 1,244,104,000/= bukya omwaka guno gutandika.\nLeediyo ekyaazizza Besigye e Mubende egiddwako\nPrevious Ssaabasajja aguddewo emipiira gy’amasaza\nNext Poliisi e Mukono ekutte omusajja lwakulumya Mukyala we


Jennifer Ssemakula Musisi munnamateeka omunnayuganda era omukozi wa Gavumenti. Ye mukulembeze w'ekibuga eyasooka okuva mu nteekateeka ya Bloomberg Harvard city leadership ku kitebe ky'essomero lya Harvard kennedy mu Cambrigde, Massachusetts, United States. Yalondebwa mu kifo kino mu Gatonnya wa 2019.\nYaweerezaako nga Nampala w'ekibuga kampala eyasooka.Yalonddebwa omukulembeze wa Uganda mu kifo kino mu Kafuumuulampawu wa 2011 nga kiddirira enkyukakyuka empya n'asikira kampala city council. yakwasibwa yaafeesi nga 15. kafuumuulampawu.2011. Nga 27. Kasambula. 2014, omukulembeze w'eggwanga yadda n'amulonda ku kisanja eky'okubiri okumala emyaka esatu ekyatandika nga 14. Kafuumuulampawu. 2014. Endagaano ye yazzibwa obuggya mu Kafuumuulampawu wa 2017 nga yali ya kutambula okuva nga 15.kafuumuulampawu 2017 okutuuka nga 14/Kafuumuulampawu.2020.\nWabula nga 15.10.218, yawaawo ebbaluwa esaba okuwummula nga Nampala w'ekibuga Kampala okuva nga 15.Ntenvu.2018\nEBIMUKWATATAKO N'OKUSOMA KWE.\nMusisi yazaalibwa mu Kampala mu kitundutundu ky'amasekkati ga Uganda mu kyaka gya 1960. Yasomera eddaala lya "O Level" ku Tororo Girls School mu Tororo Disiturikiti. Oluvannyuma yeegatta ku King's Collage Buddo mu Disiturikiti y'e Wakiso okumaliriza emyaka gye ebiri egyasembayo ku ddaala lye erya ssekendule (S5 - S6). Yava e Buddo mu 1982 nga y'asinze banne mu kibiina. Yakolako nga omumyuka w'akulira abayizi ku King's College Buddo.\nMu 1982, yayingira Ssettendekero ya Makerere University, Ssettendekero asinga obukulu mu Uganda gye yasomera amateeka. Yamaliriza Diguli ye eyasooka mu mateeka mu 1986 (LLB). Mu mwaka ogwaddako yafuna dipulooma mu by'enkwata y'amateeka okuva ku Law Development Centre mu Kampala, e kibuga kya Uganda ekikulu. Oluvannyuma yafuna diguli eyookubiri mu buweereza bwa gavumenti okuva ku Makerere University. Alina ebisaanyizo ebirala mu by'enzirukanya y'emirimu, emisoro, n'amateeka bye yafuna okuva ku matendekero agatali gamu nga kw'ogasse Harvard Law school ne Ssettendekero wa George Washington University mu United States. Olukala olujjuvu olw'ebisaanyizo n'okutendekebwa kwa musisi bye bino wammanga.\nOBUYIGIRIZE N'EBISAANYIZO EBIRALALA.\nDiguli eyookubiri mu Buweereza bwa gavumenti, Makerere University, Kampala, Uganda (1996 -1997)\nDipulooma mu nzirukanya y'amateeka, Law Development centre, Kampala Uganda (1985 -1986)\nDiguli esooka mu mateeka, Makerere University, Kampala , Uganda (1982 -1985).\nBino bigyidwa ku "https://lg.wikipedia.org/w/index.php?title=Jennifer_Musisi&oldid=24237"\nLuno olupapula lwasemba okukyusibwamu ku 13:01, 9 Gwakubiri 2019.


Ab’e Nakigalala baloopye ababagoba ku ttaka\nAkulira Poliisi y'e Kakiri akwatiddwa ne mukazi we 1 hour agoBalooya basabye ogwa Nebanda baguyingizeemu abajulizi Abange... 1 hour agoPoliisi ezinzeeko ofiisi za Monitor ne Red Pepper 1 hour agoKCCA enaddamu okuggya empooza ku ba takisi 1 hour ago'Amagye ga UPDF gayiibwe ku nnyanja okulwanyisa envuba embi' 3 hours agoSsemakookiro; Kabaka eyalagira buli maka okusimba emituba 1 hour agoBannamateeka boogedde ku kuggya mu Loodi Meeya obwesige 5 hours agoAbalombe bawemula, bakwata abakazi 9 hours agoEmbwa erumye abaana 2 e Nansana 9 hours agoOmusajja afiiridde mu loogi e Nakifuma 4 hours ago\nAb’e Nakigalala baloopye ababagoba ku ttaka Aug 23, 2012 Sseninde (ku ddyo) ng’ayogera eri abatuuze b’e Nakigalala.\nOMUBAKA omukyala owa Disitulikiti y’e Wakiso, Rosemary Sseninde ayingidde mu nsonga z’abatuuze abagobwa ku ttaka e Nakigalala e Kajjansi ku lw’e Ntebe n’asuubiza okukola ekisoboka kyonna okulaba ng’ensonga zaabwe zigonjoolwa mu bwangu.\nOmubaka okwogera bino kyaddiridde abatuuze b’e Nakigalala Kajjansi mu Ggombolola y’e Ssisa abaagobwa mu maka gaabwe ku biragiro bya kkooti nga eyambibwako poliisi y’e Kajjansi nga July 31 omwaka guno okumuyita ne bamukaabira ennaku yaabwe.\nAbatuuze baalaze obutali bumativu eri kkooti y’e Ntebe eyawa ekiragiro kino nga temaze kutuuka mu kitundu kutegeera kituufu. Mu kiseera kye kimu Ssentebe w’e kyalo kino, Samuel Lutwama yatiisizza okulekera akulira poliisi y’e Kajjansi, Moses Ekudot obwassentebe bw’ekyalo kubanga alabika nga yeddizza obuyinza bwe.\nOmubaka Sseninde yabasabye bakolaganire wamu naye okutuusa ebintu lwe binaatereera.


2 Samwiri 5:20,Zabbuli 44:9,Zabbuli 79:5,Zabbuli 80:3 LCB - Awo Dawudi n’agenda e Baaluperazimu, - Bible Gateway\n2 Samwiri 5:20\n20 (A)Awo Dawudi n’agenda e Baaluperazimu, era n’abawangula. N’ayogera nti, “Mukama abonerezza abalabe bange mu maaso gange, ng’embuyaga ez’amazzi bwe zita ne zikulukuta n’amaanyi.” Era ekifo ekyo kyekyava kituumibwa Baaluperazimu.\n2 Samwiri 5:20 in all translations\n9 (A)Naye kaakano otusudde ne tuswala;\nZabbuli 44:9 in all translations\n5 (A)Ayi Mukama olitusunguwalira kutuusa ddi, nnaku zonna?\nZabbuli 79:5 in all translations\n3 (A)Tukomyewo gy’oli, Ayi Katonda,\n80:3 : a Zab 85:4; Kgb 5:21 b Kbl 6:25\nZabbuli 80:3 in all translations


Bukedde Online - 'Okulunda kunnyambye okuliikiriza olusuku mu lukoola'\n'Okulunda kunnyambye okuliikiriza olusuku mu lukoola'\nEbintu bye tusobola okukoppa ku Brazil ne tugaggawalira mu bulimi\nBiibino ebigaana ennyana okusala\nAbanaavuganya mu mpaka zino mujja kutuweereza amannya gaabwe tubatuukirire tubawandiikeko buli Mmande. Leero HERBERT MUSOKE akuleetedde omulimi w’emmwaanyi, amatooke, ennaanansi, alunda\nembuzi n’ente Allan Ndugga , omutuuze w’e Kabala – Kivumu Kito e Nakaseke.\nABANTU bangi balowooza nti mu nkoola tedda mmere olw’embeera y’obudde n’ettaka ekkalu. Abaayo batera kwettanira kulunda. Mw. Allan Ndugga, omutuuze w’e Kabala-Kivumu Kito mu Nakaseke endowooza eno tagigoberera kuba waliyo amawanga agali mu ddungu kyokka ne geenyigira mu kulima. Ndugga mulimi wa nnaanansi, amatooke, emmwaanyi n’emiti kuno kwagatta okulunda ente, embuzi n’enjuki. Bino abikolera ku\n“Agamba nti yakizuula nti ettaka bw’oliriikiriza lisobola okuddako ky’osimbye”, Ndugga bw’agamba.\nBwe nnava mu ssomero mu 2006, nnasooka kusuubula wabula nnalina ettaka lye nnafuna ku jjajjange nga tewali kye ndikolerako.\nAbantu mu kitundu ky’e Kabala-Kivumu Kito abasinga baali balunzi wabula nze nnakula ndaba bazadde bange balimi era nga ndaba bye nsobola. Nasalawo okutandika okulima ettaka nga ndiriikiriza n’obusa bwe nnafunanga mu balunzi abaninaanye. Natandika na kulima mmwaanyi, ennaanansi, amatooke n’ebirala\nNnasooka kusuubula birime omuli emmwaanyi, ebijanjaalo, ssoya, kasooli n’ebirala. Wano ekitongole kya World Vision, we kyaggira nga kitutwala okutusomesa ku byobulimi n’okutulambuza abalimi ab’amaanyi omwali ffaamu ya\nMw. Kizza e Masaka ng’akyaliwo n’ekitongole ekinoonyereza ku birime naddala emmwaanyi e Ntaawo-Mukono.\nKino kyannyamba okuyiga ebikwata ku byobulimi naddala emmwaanyi era mu 2007 ne nsimba kolono ku yiika 3. Kati mpeza yiika z’emmwaanyi 10 nga buli sizoni nnoga ensawo 70-120.\nBuli nsawo ezitowa kkiro 75-80. Bwe zikala nzitwala ku kyuma ne nzikubamu kase ng’ensawo evaamu wakati wa kkiro 40 ne 45. Sizoni ewedde nnamutunda 4,500/- buli kkiro. Kino kiba kitegeeza nti ensawo ngifunamu wakati wa 180,000/- ne 202,500/- buli nsawo ekitegeeza nti omugatte nfuna wakati wa 12,600,000/- ne 20,300,000/- mu mmwaanyi sizoni.\nNdugga mu mbuzi.\nSizoni ziba bbiri esooka nkungula nnyingi wabula eddala zikendeeramu.\nZino nzissaamu abakozi nga buli yiika bagirimira 80,000/-, ekitegeeza nti emmwaanyi nzissaamu 800,000/- okuzirima nga zirimibwa ebirundi ebiri omwaka.\nMu 2010 nnatandika okulima ennaanansi oluvannyuma lw’okusisinkana ennaanansi mu kibira kye twali tusaawa okusimba ebitooke. Okuyiga ennima yaazo nnagenda e Kikyusa eri abalimi b’ennaanansi ab’amaanyi ne mbeebuuzaako n’okufuna endokwa.\nNnatandika ne yiika bbiri. Mu kiseera kino nnina yiika 5 nga muno nnogamu ennaanansi 700 buli wiiki kyokka nga mu kiseera kino yiika ssatu zokka ze zivaamu ennaanansi. Buli emu ngitunda 1,000/- ne kitegeeza nti buli wiiki nfuna 700,000/- omwezi n’enfuna 2,800,000/-.\nWabula okusoomoozebwa kwe nsinze okusanga mu nnaanansi ke bannange bakyagaanye okunneegattako.\nKati nkaluubirirwa okuzitambuza era bwe nkungula entono zinsala. Abalimi b’ennaanansi abalala bali Kukyusa mayiro nga 45 okuva e Kabala-Kivumu Kito.\nLuno natandika ne yiika nnya mu 2012 era nnima bitooke ebyaffe omuli Kisansa, Kibuzi, Mpologoma, Nakitembe\nn’ebirala. Ky’ekimu ku byannyamba okufuna mu bitooke kubanga bigumira embeera y’obudde kyokka nga biwooma emmere.\nMuno ntemamu amatooke 80-120 mu biseera by’enkuba buli luvannyuma lwa wiiki bbiri ne ngatunda okuva\nku 8,000/- okutuuka 10,000/- okusinziira\nNfuna 800,000/- ne 1,200,000/- omwezi. Mu kiseera ky’akasana ntema enkota 50 - 70 oluvannyuma lwa wiiki\nbbiri oba ssatu kuba embeera ebeera nzibu ddala.\nOkukendeeza ku nsaasaanya y’okugula obusa nnasalawo okubunguza ne kimpaliriza okutandika okulunda mu 2013. Kati nnina embuzi 50 n’ente 25 naye nga njagala kuweza embuzi 100 n’ente 50. Ntunda ku mbuzi naye nga ntunda\nezo ze ndaba nga zitandise obutakola bulungi. Embuzi eri wakati wa 100,000/ ne 300,000/- ate ente 800,000/- ne 1,000,000/-.\nOmwaka oguwedde nsimba kalittunsi yiika 10 era ne ntandika n’okulunda enjuki nga nnina emizinga munaana.\nBino byonna mbikolamu n’abakozi bange bakulirwa maneja Afrikana\nAmpeyire nga nnina abakozi bana ab’enkalakkalira be nsasula 400,000/- omwezi n’abalala abajja okukola okusinziira ku kibeerawo.\nEngeri gye tuli mu kyalo, amasannyalaze kikyali kizibu kya maanyi nga kino kikyannemesezza n’okutandika okugatta omuganyulo ku bye nkola.\nMu ngeri y’emu olw’okuba nti ekitundu kisingamu balunzi ebyuma nga tulakita z’okupangisa okukozesa kizibu kinene ate nga za buseere okugula omuntu omu.\nAkasana nako katuyisa bubi olw’okuba nti ekituntu kikalu ate ng’abantu baatema nnyo emiti okwokya amanda olwo ekitundu ne kisigala nga kyererezi\n‘Okulunda kunnyambye okuliikiriza olusuku mu lukoola’\nPonsiano Lwakataka bimwonoonekedde


Bukedde Online - Emiggo gyangoba mu bufumbo\nEmiggo gyangoba mu bufumbo\nEkyama ky'abakazi b'omu Ankole ekisumulula...\nOmusajja yantama lwa bwenzi\nOMUSAJJA gwe nasookerako yannema lwa kunkubanga miggo ne nfaananako omwana gw’azaala. Nze Safiina Nakalema, mbeera Kawanda. Omusajja ono eyandabya ennaku bakadde bange be baamundabira nga nkyabeera nabo e Kibibi mu 1995. Mu kiseera ekyo nali mbeera ne jjajjange nga nnina emyaka 15. Omusajja gwe banfunira yali ansingako emyaka 10, nga ye alina 25.\nTwawoowebwa era omukolo gwatambula bulungi kuba buli kimu ekisanyusa ku mukolo kyaliko omwali endongo, abazinyi n’ebirala. Baze yantwala mu maka ge agasangibwa e Kitimba mu Butambala ne ntandika okumuboobereza ettooke.\nEmbeera mu kusooka yali nnungi nga yeeyagaza kuba ab’ekika ky’omusajja baali banjagala okuzaama. Wabula nga bwe bagamba nti ‘ssebusiru buto, obugole abuyita buganzi,’ nange essanyu lye nalozaako lyali lya kiyitamuluggya.\nOmusajja yakyusa embeera ze n’atandika okweyisa nga bw’alaba. Awaka ebiseera ebisinga ng’ayingira matumbibudde ate ng’atuukira mu kuyomba na kuntulugunya. Mu kiseera ekyo awaka twali tetulina ssigiri nga tufumbira ku nku. Olumu bwe yakomangawo awaka nga ky’asooka okunsaba kwe kumufumbira amazzi.\nGuno yagufuula muze nga ne bw’akomawo ku ssaawa 8.00 ez’ekiro ng’anfulumya mu nzikiza mmufumbire amazzi! Okumanya baze yali mujoozi, amazzi nga bwe gaba tegayidde nga bw’ayagala ng’andirika emiggo ng’eno bw’anfulumya ebweru nzireyo ngafumbe gaggye nga ye bw’ayagala.\nEmbeera yeeyongera okutabuka ng’olumu ansuza wabweru olw’obusonga omutali nsa. Embeera eno nagimalamu emyaka 4 miramba nga nfumbira ku bugubi. Ensonga twazituulamu enfunda eziwera ne bakadde be kuba baali ku muliraano naye ne bigaana.\nLumu yampandiikira ebbaluwa eyali entegeeza nga bw’ampadde Talaka. Olwagifuna, najaganya era saasibamu. Nasibamu ebyange ne mmuviira ne nzirayo ewaffe. Ekyannyamba, omusajja ono kalibujoozi nali simuzaalidde era enkolagana yaffe awo we yakoma ne ntandika obulamu obupya era sejjusa.


Bukedde Online - Brian White alaze kyebayita ssente n'agoba Pembe mu bbaala\nPoliisi esaanyizzaawo emisi gy'enjaga e Mpigi\nAbateeberezebwa okubba ente ku Kalerwe bab...\nBrian White ng'amansa ssente mu bbaala ya Auto Spa\n“Vva mu bigambo yogeza ssente bw’oba tolinaamu weyiiye awalala. Brian Whites nze aliko.”\nBino bye bimu ku bigambo mwana mulenzi Brian White obwedda gwe bayita omugagga omuto aliko bye yakozesezza wakati mu lutalo lw’ebigambo olwagobye omugagga Jack Pemba mu bbaala.\nBrian White yatuuse ku bbaala ya Fusion Auto-spa e Munyonyo ku ssaawa 3:00 ez’ekiro era ono yatuukidde mu ‘kuddugaza’ mmeeza ennene gye baamutereddewo ne mikwano obwedda kwebanyweera omwenge ogwa buli kika.\nBrian White ne banne nga bajooga n'essente\nWaayiseewo essaawa ng'emu, Pemba eyabadde ne mikwano gye nabo nebayingirawo kyokka ono yasanze Brian White akalidde mu kifo kye (Pemba) waatera okutuula\nPemba yayise akulira ekifo kino n'amugamba amuterereeze ekifo kye atule n’abantu be kyokka ono yakamutemye nti abaliwo tasobola kubaggyawo kubanga baatudde dda okuggyako nga bamufunira ekifo awalala Pemba n'abigaana.\nBrian White ne mikwano gye okwabadde ne Eddy Kirabira ekikolwa kya Pemba okwagala okubagyisa mu kifo kyabanyiizizizza nga bagamba nti kubeera kubayisamu maaso era wano batandise okumulangira ebizibu by’amabanja byatubiddemu ensangi zino abalala nga bwe basaakanya nti oyo yaggwaamu.\nPemba yalabye embeera eri bwetyo yakoonye ku banne ne bafuluma era Brian White okukakasa nti ssente azirina kye yayise Pemba okumunyiiza yasiseeyo akavangata ka ssente obw’emitwalo etano etaano omugatte obukadde 5 ze yamansizza n’okugabira abantu nga bw'awera nti “Pemba bwaba musajja era ng’alinamu akomewo mmulage kye bayita ssente.”\nNga tannaba kugenda ku Auto-spa, Brian white ne banne basoose ku KK- Beach e Ggaba emisana gye bamaliddeko olunaku nga agabula abantu ku biici.\nBrian White y’ani era ssente azigya wa?\nAmannya ge amatuufu ye Brian Kirumira omutuuze w’e Munyonyo era ng’alina n’amaka e Ntebe\nMwana nzalwa y’e Mityana. Musuubuzi akola emirimu egy’enjawulo alina kkampuni ezimba, okugula n’okutunda amayumba kuno ne mu ggwanga lya Yitale ennaku zino gy’abeera.\nMukwano nkusaba onneesige tutambuze obufumbo bwaffe\nBasiimaganidde mu bbaala ne bakola embaga


Ab'enzikiriza y'obuwangwa ne Nnono batongozza Bbanka y'obwegassi, Tulina okuba ne ku ssente, Jjumba - Watchdog Uganda\nABAKULIRA enzikiriza y’obuwangwa ne nnono batandise kawefube agendereddwamu okusobozesa abagoberezi baabwe okw’ekulakulanya, nga mukyo bagenda kutandikawo bbanka mwe bagendanga okutereka saako n’okwewola basobole okwekulakulanya.\nBanka eno etuumiddwa STAR Uganda Sacco, era nga saawa yonna etandika okukola abagoberezi batandike okuganyulwa.\nBwe yabadde atongoza Bbanka eno ku kitebe kye nzikiriza eno ekisangibwa ku kyalo Kirowooza mu Ggombolola ye Goma e Mukono ku lw’okusatu, agikulembera Ssabakabona Jjumba Lubowa Aligaweesa yabikkudde ekyama n’agamba nti bulijjo abagoberezi b’enzikiriza eno babadde bali mabega, nga kino bakikoze okusobola\nokuzzaamu abantu baabwe amaanyi, nabo basobole okwenyumiriza saako n’okuganyulwa mu zimu kuntekateekka nga abakulembeze ze babatereddewo.\n“Abantu baffe babadde bamaze ebbanga nga bagenda bugenzi mu masinzizo okusinza kwokka, nga tebalina nkola y’akwekulakulanya gye basangayo, kati tugenda kubabuulira enjiri nga ate bwe tubasomesa n’engeri gye bayinza okwejja mu bwavu.\nBanange okukulembera abantu mu nzikiriza nga baavu nnyo kiba kibi, kubanga ne byoba obabulira byonna bibayita ku mitwe kubanga baba ne birowoozo biyitirivu ku mitwe gyabwe, ogenda okwesanga nga abamu bazze okusinza naye nga tebalidde kyaggulo, abamu nga abaana babagobye mu massomero,abalala nga balwadde ne zibatwala mu malwaliro tebaziraba ne bizibu ebilara bingi.\nNaye bwe bababaamu ne ku kasente ebintu byanguwa, ate era bbo benyini ne b’ekulakulanyiza amasinzizo gaabwe kubanga baba balina obusobozi.” Jjumba bwe yategezezza.\nYayongeddeko nti tebagenda kusosola muntu yenna kasita aba nga akkiririza mu nzikiriza eno, nti era bagenda kuwola abagoberezi ensimbi ku miwendo egy’awansi okulaba nga tebalemererwa kuzza nsimbi.\nMuno bagenda kuwola abalina bu bizinensi obutonotono, abalimi, abagoba ba boda boda ne mmotoka nabalala abanekennenyezebwa nga basanidde okuba nga basobola okukozesa ssente zino.


Bukedde Online - Lwe nasooka okulaba Mutesa namulindira essaawa 6\nOkwebuulirira mu kisiibo\n'Nasaba Katonda n'okusiiba n'andaga kye nalina okwenenya'\n'Abakulembeze abalondeddwa mukole ebivaamu ebibala'\nLwe nasooka okulaba Mutesa namulindira essaawa 6\n'Mwegendereze emmere gye mulya'\nAb'e Makindye batongozza ekisinde kya 'Yel...\nAdded 25th November 2019\nNNEEBAZA Katonda okuntonda n’anteekawo ne kitange omugenzi Yuda Dungu Kaboggoza eyali ayagala ennyo eggwanga lye ne Kabaka, nange n’abinjagaza.\nSsekabaka Mutesa ku mukolo ogumu\nKitange yantendeka mu mirimu gye yali akola egy'okukola eddagala. Yali akola eddagala eriyitibwa "Bangibalisiima" eryali livumula; sennyiga, omutwe, kinsimbye n'endwadde endala. Yali musuubuzi ng'akola bbandi ezikubwa n'okuyigiriza abantu naddala abaamasomero.\nYantendeka n'atuuka n'okuntwala mu Lubiri ne ndaba ku Ssekabaka Muteesa II nga ndi mu myaka 18, ekintu ekyanfuula mukwano gw'Obwakabaka n'okutuusa leero.\nOlunaku lwe twagenda okusisinkana Ssekabaka Muteesa mu Lubiri, twakeera era mu Lubiri twatuukayo ku ssaawa 4 ez'oku makya. Kitange yali yalaga era ng'akkiriziddwa okulaba Kabaka.\nTwagenda emmanju wa Twekobe, Ssekabaka Muteesa gye yali ng'akyawummudde ne tumulinda okutuusa ku ssaawa 10 ez'olweggulo. Wadde twalinda nnyo, naye nga mpulira mmwesunze era nga saagala kuseguka.\nTwagenda okuwulira ng'amakondeere n'ehhoma bivuga ne batuyita okugenda okumulaba. Kitange yasooka kweyanza n'amala n'annyanjulayo n'ategeeza Muteesa nti; "Ono ye mutabani wange", n'atusanyukira okutulaba.\nNasanyuka nnyo okulaba Kabaka ne nnyongera okumwagala olw'engeri gye yatusanyukira okutulaba n'okutugabula, okuva olwo nange ne nfuuka mukwano gwe era naddamu ne mmusisinkana emirundi egisukka mu 3.\nEbiseera ebyaddako byali bya byabufuzi ng'eggwanga lisaba okwefuga. Ebibiina byobufuzi byaliwo bibiri; DP eyali ekulemberwa omugenzi Ben Kiwanuka ne UPC eyali ekulemberwa Milton Obote.\nBuganda yali ya maanyi ng'erina Olukiiko olwayo, newankubadde mu gavumenti waaliyo olukiiko lwa LEGCO, naye olwa Buganda lwalina eddoboozi ddene mu byateesebwanga mu Buganda ne mu Uganda.\nOlw'okuba Bungereza ye yali etwala ne Kenya, ng'etaddeyo enfuga y'ettwaale, n'eyagala enkola eyo egireete ne wano.\nGavana Cohen yamanya nti Ssekabaka Muteesa yali wa maanyi era yamuyita enfunda eziwerako ng'ali ne Katikkiro wa Buganda eyaliko ebiseera ebyo Paul Kavuma, n'abalagira okuwagira enfuga eno eya ‘Colony', naye Kabaka n'Olukiiko nga tebagyagala.\nOlumu Cohen yayita Ssekabaka Muteesa ne Katikkiro we, omuwanika wamu n'omulamuzi wa Buganda okugenda e Ntebe, bwe baatuukayo, n'abasomera ekiwandiiko n'alagira Kabaka okukiteekako omukono.\nSsekabaka Muteesa yayimirira n'ategeeza Cohen nti ; "Ekiwandiiko ky'osomye sigenda kukiteeekako mukono, okuggyako ng'otukkiriza ne tuddayo ne twebuuza ku Lukiiko, kuba enkola yaffe tufugibwa Lukiiko lwa Buganda."\nKino kyanyiiza Gavana Cohen n'ayingira mu kisenge, bwe yakomawo, n'alagira abaali bagenze ne Ssekabaka Muteesa bafulume okuggyako ye, n'abagamba nti kati Kabaka takyamubala nga Kabaka, agenda kuwahhangusibwa. Emmotoka zaaliwo wabweru ezaamutwala ku kisaawe ky'ennyonyi n'atwalibwa e Bungereza.\nEnkeera, Katikkiro Kavuma n'ayita Olukiiko, n'alubuulira ebyabaddewo e Ntebe nga bw'akaaba n'amaziga. Buganda yatabuka ne wabaawo okuteesa, kwe kufuna bapuliida ba kuno n'abe Bungereza ne bawawaabira Gavana Cohen ne Bungereza okuwamba Kabaka waabwe n'okumenya endagaano gye baali bakoze nti Buganda yali ekuumibwa bukuumibwa (protectorate) nga Bungereza erina okukuuma Buganda ne Kabaka.\nOmusango Abaganda baagusinga, Ssekabaka Muteesa n'ateebwa n'akomawo mu ssanyu ery'ekitalo.\nMu ssanyu ery'ekitalo, Abaganda baafuna ekigambo nti twagala Kabaka Yekka (KY) ekyo ne kifuuka ekibiina kyobufuzi, era ekibiina ekyo n'ababaka baakyo ne beegatta ku UPC, wabula omugenzi Ben Kiwanuka n'ekibiina kye ekya DP tebaawagira Kabaka Yekka, ye Obote n'akkiriza UPC okwegatta ku KY n'awagira Kabaka.\nKino kyaliwo nga bagenze e Bungereza okuteesa Uganda yeefuge, UPC n'ewagira byonna byonna ebya Buganda, era UPC yasuubiza Buganda okugiwa Federo n'okugiddiza amasaza, naye byonna baali balimba teri kye batuukiriza.\nTwali tufunye Katikkiro omupya Michael Kintu, abaali batambuza ensonga nga twagala n'okufuna enfuga ya Federo era byali bikkiriziddwa.\nMu myaka gya 1960, wajjawo akatabanguko nga, Obote aleese akalulu k'ekikungo akaavaako okuzzaayo amasaza ga Buganda abiri; Buyaga ne Bungangaizi e Bunyoro.\nObote yasimbira n'enkola ya Federo ekkuuli, n'atandika enkola enyigiriza Buganda, omukago gwa Kabaka Yekka ne UPC ne gufa, ekyaddirira kulumba Lubiri n'okugoba Muteesa ku Bwapulezidenti.\nEbiseera ebyo nali mbeera Nateete, naye amasasi gaatokota mu Lubiri nga naffe eno gye tuli tugawulira nga agali mu nju zaffe.\nKyali kisa kya Mukama Ssekabaka Muteesa okusimattuka, yatambuza bigere ng'agenda yeekweka okutuusa bwe yatoloka natuuka mu buwanganguse e Bungereza, yayita Rwanda.\nOBOTE AKOLA EKY'OBUKAAFIIRI\nEkiseera ekyaddako kyali kya kazigizigi, nga waakayita emyaka esatu, twawulira nti Beene e Bungereza gye yagenda baali bamulumbyeyo ne bamuttirayo.\nAmawulire gaatukuba ekiyongobero, Obote n'alyoka akola eky'obukaafiiri bwe yatemesa emiti ne bagisuula mu makubo agatuuka ku kkanisa e Namirembe nti tuleme kugendayo kusabira Ssekabaka Muteesa, naye naffe twalemerako ne tugiggyawo era ne tugenda ne tusaba.\nMu kusaba okwo, buli omu yasaba Katonda atuggyirewo Obote eyali asaanyizzaawo Kabaka waffe, buli omu esaala eno yagitwala nga nkulu ey'okusabira Obote aveewo, era waayita akaseera katono, Amin n'amuwamba mu 1971, n'amukunkumula omukono mu kibya.\nBwe baakomyawo enjole mu 1971, buli omu yakungubaga, abantu ne basimba ennyiriri empanvu ze baasulangamu ekiro n'emisana okulaba ku mwagalwa w'abangi.\nEnnyiriri zaavanga Bulenga okutuuka ku lutikko e Namirembe enjole gye yali.\nAbantu tebaddayo kwebaka mu mayumba gaabwe okutuusa lwe yaterekebwa mu masiro e Kasubi.\nNga Ssekabaka Muteesa amaze okukisa omukono, nagendako e Bungereza okulaba ku batabani bange, ne nsisinkana ne ku Ssaabasajja Ronald Muwenda Mutebi II.\nTwalabagana ne tunyumya bingi era omukwano gwe nalina ku Ssekabaka Muteesa ate ne ngufuna ne ku Kabaka Ronald Mutebi.\nBwe twali e Bungereza, Ssaabasajja yansuubiza nti, bw'alidda agenda kujja asabireko mu kkanisa eyazimbibwa e Busega eya Uganda Martyrs Church, awattirwa abajulizi abaasooka nga 1/01/1886 okwali; Yusuf Lugalama, Makko Kakumba ne Noah Sserwanga.\nOkuzimba ekkanisa eno, Katonda yayogera nange mu kirooto nga ndi mu nsi entukuvu mu Yisirayiri .\nBe nategeeza ku nsonga eno, baakitwala nga eky'okusaaga naye Katonda n'akituukiriza.\n"Eggwanga eririna Mukama okuba Katonda waalyo, liweereddwa omukisa, abantu be yalonda okuba obusika bwe ye" Zabuli 33:12. AMIINA.\nAbooluganda lw'omujaasi eyakwatibwa ku by'okutta Kaweesi ssi bamativu\nEnte enzibe ebakwasizza\nâ€˜Baagala kutuggyako buyinzaâ€™\nABANTU mu byalo eby’enjawulo mu ggombolola okuli Kasaali ne Nabigasa mu disitulikiti y’e Kyotera kw’ossa n’abomu...\nEssomo I: Yona 3:1 - 10 Katonda bwe yalaba baboneredde, teyabakola kabi (Cfr. Yon. 3:10) ...\n'Nasaba Katonda n'okusiiba ...\nETHEL Ssekiziyivu mukyala w’omusumba Rev. David Ssekiziyivu. Agamba nti waliwo embeera ezitasobola kuvaawo awatali...\n'Abakulembeze abalondeddwa ...\nABAKULEMBEZE mu kkanisa ne ku buli mutendera basabiddwa okweyambisa ekiseera kino eky’okusiiba okwefumiitiriza...\nOmubaka omulonde owa Lubaga...\nOmubaka omulonde owa wa Lubaga North mu palamenti, Abubaker Kawalya, obukulembeze bwe yabutandikira mu ssomero...


Bukedde Online - Omugagga Meddie asabye bakkaanye n'Omuzungu\nOmugagga Meddie asabye bakkaanye n'Omuzungu\nMukono: Obubuga obusinga bukonye\nMuseveni asabye bak'abakulembeze b'ennono ...\nAdded 5th September 2013\nOMUGAGGA Meddie Ssentongo apondoose n’asaba omuzungu David Greenhalg bateeseganye ku nsonga y’okumuddiza ssente ze obuwumbi 10 bwe baamufera ne munne Shanita Namuyimbwa amanyiddwa nga Bad black kati aliira ku nsiko.\nMeddie ng’ayita mu munnamateeka we, James Muhumuza yategeezezza omulamuzi Henry Adonyo ku kkooti y’obyobusuubuzi eggulo nti beetegefu okuteesa ne Greenhalg (ataabadde mu kkooti) wabweru wa kkooti basobole\nokutuuka ku nzikiriziganya. “Ssebo owekitiibwa omulamuzi, mbadde nsaba okutukkiriza tuteeseganye n’omuzungu ensonga tuzimale,” bwatyo Munnamateeka wa Meddie bye yasabye omulamuzi Adonyo.\nYe munamateeka w’omuzungu, Patrick Fura yategeezezza kkooti nti mwetegefu okuteeseganya ne Meddie.\nOmulamuzi Adonyo yakkiriza okusaba kwe era n’abalagira okukomawo mu kkooti nga October 4, okumwanjulira kye banaaba batuuseeko nga wabula bwe balemwa okutuuka ku nzikiriziganya, waakugenda mu maaso n’okuwulira omusango okuzuula ekituufu era kkooti n’eyaba.\nBino byonna okubaawo nga Meddie Ssentongo ali mu kkooti era kkooti olwayabye n’afuluma wabweru n’agenda ne bakanyama be abaabadde bamulindiridde.\nOluvannyuma lw’omulamuzi Catherine Bamugemeire owa kkooti y’abakenuzi okusindika Meddie mu kkomera e Luzira akulunguleyo emyezi 18 bwe yamusingisa omusango gw’okwekobaana ne munne Bad Black (eyasibwa emyaka 4) ne babba omuzungu obuwumbi obusoba mu 20 nga July 12, 2012, teyalagira ssente zino baziddize Omuzungu.\nWano Omuzungu we yaddukira mu kkooti y’ebyobusuubuzi n’aggulawo omusango ku babiri bano ng’ayagala kkooti ebalagire okumuliyirira ssente ze zonna ze babba.\nOmulamuzi Musalu Musene yakiriziganya n’omuzungu era nalagira eby’obugagga byabwe biboyebwe era okutuusa kati biri mu mikono gya kkooti okutuusa ng’omusango guwedde.\nOmugagga Meddie asabye bakkaanye n’Omuzungu\nOwa bbaasi bamuteeze ne bamutema e Kanyanya\nBig Eye ne Weasal bawunya mata\nWeasel anyiikiridde omulanga gwa Nadduli\nWeasel asuddewo Samira gwe yalayirira obutaleka n'aganza mukwano gwe


Bukedde Online - Jamal ne maneja we kebabala kaliibwa\nPeeke ya Leila Kayondo esanyalazza Geosteady\nLutalo awadde abasomi ba Bukedde tikiti 100\nJamal ne maneja we\nOLUVANNYUMA lw'omuyimbi Jamal okubulirira okumala akabanga camera zaffe zaamuguddeko mu bbaala ya Liquid Silk e Naalya ng'alina ki Baby ky'a pepeya nakyo.\nJamal yagezezzaako okudduka Camera zaffe naye nga zaamukutte dda bweyalabye takyalina ky'akuzza olwo ne batandikira ddala okwemoola ne mwana muwala wabula bwetwamubuuzizza nti kiki ekimubuzizza bwekito yatutegeezezza nti alina by'afumba bingi era abawagizi be bamwerinde.\nJamal twagenze mu maaso ne tumubuuza oba mwana muwala gwetwamusanze naye muninkini we wabula yatwanukuzza akaseko n'agamba nti Bukedde mwefumba nnyo naye leero mbasise Aarial ng'enjogera ye nnaku zino bwegamba.\nJamal yatugambye nti ono maneja we era babadde bazzeeko awo ku Liquid Silk e Naalya okusobola okugatta obwongo n'okulaba engeri Jamal gy'ayinza okudda akube abantu be obuyimba bwe obw'e ki love-love.\nKadoma amaanyi tolina weesiba ku bintu\nAbalongo bange batono\nAmateeka 9 agafuga omukyala owomulembe


Senga: Byolina okukola okumazisa mukyalawo – UGStandard\nSenga: Byolina okukola okumazisa mukyalawo\nKyangu nnyo mukyalawo okumala singa emboolo ogikonerera ku bisenge byombi bwoba oyingira e Ituli. Omuti togusimba busimbi wabula gusonsekeyo bulambirira\n– Wuliriza enjogera ye mana olyoke ofune enzina yayo entuufu. Emana esobola okukontola, okwasimula, okwebejjagala nokukuba emimiro nga ogiri munda\n– Emana enkontola etya? Bwomusimba omukira nekola eddoboozi erya ffoko, ffoko. Ate okwasimula bwogyayo omukira egira bwe piswiiii. Olusi nokuba ngomuntu anyampa\n– Buli lwomuteekamu sobido emana nekola eddoboozi erya bboooo bwaaa awo eba yebajjagala naye kino kitera kujja nga mwezinidde akabanga akawera\n– Mu ennaku enkulu, musigaleko awaka, olunaku lube lwakwezina kokka. Mukamule obutunda, mugule ebyokulya bingi mwegalire mu kisenge mwezine mwerye mwekole\n– Olunaku lube lwakweza bujja nga mwerabira ennaku nebizibu byemuyisemu omwaka guno. Mwezine zi sitayiro zonna okubula ozimalayo emu kwemu.\nTuula ku ntebe ekyana okiyite kikutuule ku bisambi. Tandiika okiweweta amabeere nga bwokiwaana; ngalo zikirize okutuuka ku matama ge mana oganyigenyige Bwegatandiika okubwatuuka; kigyemu engoye otuule ku ntebe nga amagulu ogagasse, omukira gwerezze, kigambe kyikirire mpolo omukira kigwetungeko.\n– Okukuba emana enkalu akachabari kikyamu nnyo! Ate abamu ensobi gyemukola ogikuba ate nomala nogyesoga munno nalyoka akalabuka yenna era olusi takuddira Enkuba entuufu, mutuule, munno akuyise amagulu mukiwato, olusi nga attude ku pillo emana esobole okwerega obulungi, kwata ekitundu tundu kyoba okubisa!\n– Enyintu, gikonereko ku kisenge lwajja okutenda nti omusajja mmekette. Abakyala bagala nnyo bigaayi ebimalako ate ebitemotyamotya nga babiwaddeko.\n– Muzizike ku kisenge, amatakko nga agatadde ku kisenge, amagulu agakusibe mukiwato nga emikono gyo gimuwaniridde,omukira wano gwefunira ekkubo bulungi!\n– Bwakunyweza nga wegirisiza mu nyintu ye kitegeeza nti obuwoomi busukulumye era patta zitadde. Wano aba awulira enyonyogeze nobusiyirizi munda muli\n– Kiki kyayagala? Muzinira ku sipiidi ya wagulu oba ayagala kawolawola! Ayagala ekinnya okitinde butinzi oba kifumitirira ku ngulungulu?\n– Bwomanya kino, kikuyamba ku engeri yokumutusamu ku ntikko. Nenkuba ya finga ekyuka, fumitirira ku ngulu oba ku sipiidi munda okusinzira kyayagala\n– Amazzi gebumana agaseerera; gano ge gasooka okujja, era mu bakazi abamu okulowooza obulowooza ku munne ne bwaba tali naye yeesanga gazze\n– Bwowulira amazzi ago, emana togiyingira kuba eba eseerera nnyo era yensonga lwaki abamu oluba okuyingira nga omala. Lindako gakenderemu ojiyingire\n– Oluvanyuma lwamazzi agaseerera, emana eyiwa amazzi agakambira era bwokwatayo oba bwoteekayo omusekuzo owulira ngawakambira ate naye emubalagalirira\n– Kino kye kibeera ekiseera ekirungi okuyingira kubanga ebinywa bya nnabuunya bijja kuba bikukwata bulungi kubanga obuseerezi bujja kuba butono\n– Abalongo(enfuli) bakola ngenzigi ebbiri eziggala ekkubo eriyingira mu nnyumba. Bwojja ngoyagala okuyingira, sooka okonkone bwakiriza yingira kawolawola\n– Abalongo abo balina olususu olugonvu era bwomala gayingira munno omulumya nekivvamu kwe kubuzza amazzi nowooza omukyala owange talina mazzi\n– Abalongo(enfuli) abasajja babamanyi enkozesa? Abalongo kye kimu ku bitundu abasajja bye mulina okwettanira ku bakyala be bagenda okumeggana nabo\n– Era olina okuba omumalirivu okukola buli ekiri wansi wenjuba okutuuka ku mukyala eyabeekuliza obulungi. Naye tugenda okulaba enkwata yabalongo entuufu\n– Kona ku musino, nga eno bwozanyikiriza abalongo(enfuli). Oyinza okusikasika emu kwemu ngozinanuula nga butidda. Kino kireeta enyonyogeze nokunyumirwa.\n– Omuwaaneko ngozaanyisa abalongo be kuba jjukira nti obwongo kyekintu ekikulu okunyumya akaboozi. Mukwano webale kusika dear, abalongo baakula bulungi\nRelated Items:enfuli, Featured, Okumazisa omukazi, Okusikina, okuzina Akakyabali, Okzina Emana\nOkukyalira ensiko— Elongation of labia minora in Uganda: including Baganda men in a risk reduction education programme\nI discovered that my wife was cheating on me with someone I trusted (Part 1)


Bukedde Online - Olutalo lwa Besigye ne Muntu lusituse buto\nPoliisi ezudde emmundu 48 okuva mu bazigu:...\nEKIBIINA kya FDC kyongedde okwetemamu olw’ekiragiro Ssaabawandisi w’ekibiina, Nathan Nandala Mafabi ky’awadde nga kigaana abadde Pulezidenti Maj. Gen Mugisha Muntu okukuba enkung'aana okuggyako ng’asoose okufuna olukusa okuva ku kitebe e Najjanankumbi.\nBesigye ne Muntu nga bakyalima akambugu.\nAkakuubagano wakati wa Dr. Kizza Besigye ne Maj. Gen. Mugisha Muntu kasituse buto ng’abawagizi ba Muntu bagamba nti Besigye y’ali emabega w’ebbaluwa eno egambibwa nti egenderera kulemesa nteekateeka za Muntu.\nNandala Mafabi yawandiikidde bsssentebe ba FDC bonna mu disitulikiti mu ggwanga ng’abalagira obutakkiriza nkuhhaana zikubwa mu linnya ly’ekibiina okuggyako nga basoose okufuna obukakafu nti enkuhhaana ezo zakkiriziddwa ekitebe kya FDC e Najjanankumbi.\nMu bbaluwa ya Mafabi gye yawandiikidde bassentebe ba FDC ku disitulikiti nga January 10, 2018, yabategeezezza nti enkuhhaana zonna ezitegekebwa ku disitulikiti mu linnya ly’ekibiina, zirina okukakasibwa ekitebe kya FDC mu Kampala era buli ateekateeka olukuhhaana alina okusooka okulaga olukusa.\nNandala Mafabi w’awandiikidde ebbaluwa eno, nga Maj. Gen Mugisha Muntu eyaakawangulwa Ying. Patrick Oboi Amuria ku Bwapulezidenti bwa FDC, amaliriza enteekateeka ez’okukuba enkuhhaana ku buli disitulikiti okubunyisa enjiri za FDC n’okukunga abawagizi b’ekibiina okuwakanya ebikyamu ebigenda mu maaso mu Gavumenti.\nDr. Besigye naye yalangiridde wiiki ewedde nti agenda kukulemberamu aba FDC okutalaaga eggwanga ng’akuba enkuhhaana ze yatuumye “ Tubalemese” nga bawakanya ebyasaliddwaawo Palamenti okukyusa mu Konsitityusoni okuggyamu ekkomo ku myaka gya Pulezidenti n’ababaka ba Palamenti okweyongeza emyaka 7.\nAbakungu ku kitebe e Najjanankumbi baategeezezza nti enkuhhaana za Maj. Gen Muntu teziteesebwangako mu NEC era ekibiina tekizimanyiiko noolwekyo tezikkirizibwa.\nWabula zo enkuhhaana za Besigye, NEC yazikakasizza era Pulezidenti wa FDC Ying. Amuriat waakutambula ne Besigye nga bawakanya ebyasaliddwaawo Palamenti okukyusa Konsitityusoni.\nABAKULEMBEZE MU KIBIINA BEETEMYEMU\nOlwaleero ku Mmande, Maj. Gen. Muntu lw’asuubirwa okutandika enkuhhaana ze ez’okutalaaga Uganda yonna ng’asookera Masindi, agende e Fort Portal ku Lwokubiri era omwogezi wa FDC Semujju Nganda yagambye nti enkuhhaana za Muntu zaakugenda mu maaso.\nMuntu asuubirwa okuwerekerwako ababaka ba Palamenti nga 20 nga bakulembeddwaamu akulira oludda oluvuganya, Winnie Kiiza n’abakungu ba FDC okuva ku kitebe e Najjanankumbi.\nMuntu yategeezezza ng’awaayo ofiisi eri Ying. Amuriat, nti akyali mmemba wa FDC omujjuvu era agenda kukwatagana ne banne bwe bafaanaganya endowooza baddemu kaweefube w’okulwanyisa ebikyamu ebigenda mu maaso n’okukunga abantu okujjumbira okwesimbawo n’okulonda obukiiko bwa LC1.\nKyokka Mafabi yategeezezza nti enkuhhaana zonna ezikubwa mu linnya lya FDC zirina okusooka okuteesebwako n’okukkaanyizibwako mu lukiiko olufuzi olw’ekibiina NEC n’annyonnyola nti enkuhhaana ezitakkiriziddwa NEC si zaakukkirizibwa.\nOmumyuka wa Pulezidenti wa FDC atwala ekintu eky’obugwanjuba, Alice Alaso yategeezezza nti enkuhhaana za Muntu zaateesebwako mu lukiiko lwa NEC era zaakugenda mu maaso kubanga zigendereddwaamu kuzimba FDC n’okugatta bammemba.\nAlaso yategeezezza nti Muntu yawandiikira dda poliisi ku nkuh− haana ze n’awaayo ne pulogulaamu y’entambula. Kwe kuwunzika nti, ebbaluwa ya Mafabi terina w’eyingirira mu pulogulaamu zino.


Okukkiriza olunaku lw’enkomerero » Emiteeko » Emisomo gyonna » Omuko : 1\nOkukkiriza olunaku lw’enkomerero\nKyekiriwa Ekigendererw Ky’omukkiriza\nYannyonnyola Shk. Mu musomo guno,ekigendererwa kyomukkiriza munsi “Kusiimisa Allah” n’ekigendererwa kyatakkiriza kusiimisa mwoyogwe.\nYannyonnyola shk. Amakulu g’okuzuukira, n’obujulizi obukuyimirizaawo, n’embeera z’abantu mukuzuukira\nOmuntu Atuukiriza Tawuhiid Ajja Kuyingira Ejjana Nga Tabalidwa\nShk. Yannyonnyola mumusomo guno amakulu ga tawuhiid, nobulungi bwe, nemitendera gy’abaddu abaawula allah, n’obujulizi kubuli kimu, nebitendo byabakkiriza.\nEbimu kubiva mufitina “ okubijjisa ekifaana kyobusiraamu ”\nYannyonnyola Shk. Mu musomo guno, nti kubimu ebiva mu fitina “ kwekubijjisa ekifaananyi ky’obusiraamu” nemiteeko gyabantu mukumanya ebintambula munsi mukiseera kyefinina\nYannyonnyola shk. Mu musomo guno amakulu ge fitina, nebyo ebigivaamu.\nEbintu Bisatu Bikuwonya Okuyingira Omuliro\nObukkiriza nempagi zaabwo mukaaga, okugoberera obulungamu okuva eri allah, okuyisa banno nga bwoyagala bakuyise.\nEnsonga Eziyingiza Omuliro\nYannyonnyola Shk. Mukatundu kano ensonga mukaaga mwezo eziviirako abantu okuyingira omuliro\nYannyonnyola Shk. Mu musomo guno amakulu gebipimo, emiteeko gyabyo, nobukulu bwabyo, era nti Allah ajja kussa emirimu gyabaddu kumizaane kulunaku lwenkomerero.\nAbantu Basatu Allah Yaziyiza Kubo Okuyingira Ejjanah\nShk. Yesigamiza omusomo guno ku hadith yannabi (s.a.w) yagamnba nti abantu basatu allah yaziyiza kubo ejjana: omunyi womwenge, ayisa obubi bakadde be, n’omusajja sekibotte oyo atafaayo kubwonoonefu bwabantu be.\nEBIKEMO EBISINGA OBUNENE ERI UMMAH SENTE N’ABAKYALA\nYANNYONNYOLA SHK. AMAKULU GEBIKEMO, N’AMAKUBO AGAKUYAMBA OKWEWALA EBIKEMO BYASENTE N’ABAKYALA\nAMANYA SITAANI NAMUJEMERA AYINGIRA EJJANA\nYANNYONNYOLA SHK. OBWENNYINI BWOKUMANYA SITAANI N’OKUMUJEMERE, ENTI YEYAVIRAAKO OKUVA KWA NABBI ADAM MUJJANA\nShk. Yannyonnyola amakulu gokubalibwa, era nti kyatteeka eri buli muntu akkiririza mukubalibwa okunyikira ennyo okkola ibaada murathan nenga eweddeko\nYannyonnyola shk. Obukulu bwokuwolerezebwa, era nti quran nokusiiba bijja kuwolereza abaddu kulunaku lwenkomerero, era nti ne nabbi (s.a.w) ajja kuwolereza ekibiina kye, n’akakwakkulizo k’okuwolereza kusiima kwa allah\nYannyonnyola shk. Amakulu g’okuggwaamu, nensonga eziviirako omuntu okuggwaamu kulunaku lwenkomerero, n’okuzeekesa abasiraamu.\nEnsonga Lwaki Nabi Isa Ajja Kudda\nYayogera shk. kunzikiriza y’obusiraamu ku nabi isa, n’ensonga lwaki ajja kudda kunsi.


Entekateeka ya Pulezidenti Museveni ey’ebyobulimi n’obulunzi etandise okuvaamu ebibala – Watchdog Uganda\nEntekateeka ya Pulezidenti Museveni ey’ebyobulimi n’obulunzi etandise okuvaamu ebibala\nin Agriculture, Business, Luganda, National, News\nEnkola ya President Museveni empya mu lutalo ku bwaavu n’enjala mu maka eyesigamiziddwa ku kusomesa abalimi mu miruka okwetooloola eggwanga, eggiddwaako akawuuwo mu magombolola mwenda mu distulikiti y’e Mukono.\nOkusinziira ku ntegeka eno, omulimi omu mu buli muluka ng’aweza yiika nnya wa kuyambibwa gavumenti okussaawo ebintu okugenda okusomosezebwa abalimi abalala, nga mu bino mulimu ebisolo, emmere, ebirime ebivaamu ensimbi n’enva endiirwa.\nOmulimi ono nga wa kulondebwa abalimisa mu kitundu, ateekwa okuba omwetegefu okukkiriza abantu okusomera ku nnimiro ze, ateekwa okuba nga mwetegefu okusomesebwa, nga tajja kukyuusa birime oba ebisolo okutandikiddwa mu myaaka kkumi, era nga mwetegefu okukola endagaano ne gavumenti ku bino.\nAbakungu b’ebyobulimi e Mukono nga balambula abalimi abaganyuddwa mu ntekateeka ya Operation Wealth Creation\nObuyambi bw’agenda okufuna okuva mu gavumenti mulimu amagezi g’ekikuigu ag’obwereere, ebigimusa, eddagala ly’ebisolo n’ebirime, ebiyumba by’enkoko, embizzi n’ente, ebikozesebwa mu kulima n’okulunda ebirala.\nMu mboozi ey’akafubo ku lwokutaano mu kulambula abalimi mu ggombolola y’e Nama, akulira eby’obugagga ebikusike mu distulikiti Dr. Fred Mukulu nga y’avunaanyizibwa ku ntegeka eno mu distulikiti, yagambye nti abalimi mu magombolola mwenda bamaze okubangulwa era betegefu okutandika omulimu.\nMukulu agamba nti essira ligenda kussibwa ku mutindo gwa nnimiro n’ebiziovaamu nti kubanga ekigendererwa ekikulu kusobozesa bantu kuva mu bwaavu wamu n’enjala mu maka gaabwe.\nezimu ku mbizzi ezaweebwa abalunzi mu kitundu kye Mukono\nKu nkola eyagobereddwa mu kulonsda abagenda okutandika ennimiro z’okusomerako, Mukulu yagambye nti abalimisa baakoledde wamu n’abalimi benyinni okulonda abalimi abasinze okwetegeka entegeka eno.\nky’eby’obulimi, obulunzi n’obuvubi ky’ekitadde ensimbi mu ntegeka eno, sso nga ab’ekitongole kya OWC, abalimimisa n’abakulembeze ku distulikiti n’amagombolola be bagenda okugilondoola.\nAkulira ekitongole ky’obulimi n’obulunzi mu Disitulikiti ye Mukono Dr. Charles Mukulu nga alambula abalimi.\nOmukwanaganya wa OWC mu Mukono eyomu mambuka Maj. Dick Kaweesa yasiimye gavumenti olw’entegeka eno, gye yagambye nti egenda okulinnyisa omutindo gw’ebikolebwa abazze bafuna ebintu bya OWC oluvanyuma lw’okutendekebwa.\nKampala Flyover launch scheduled for Wednesday\nAbazadde mukuume nnyo abaana abawala mu luwummula, Sekandi\nMafabi: Investigate BoU rot, send governor to Luzira\n15th July 2017 at 10:18\nPresident calls for R. Nile preservation & regional integration\n29th July 2016 at 06:36


Bukedde Online - Okusaba kwa Sheikh Kamoga okweyimirirwa kugudde butaka\nEYALI akulira Abatabuliiki, Sheikh Muhammad Yunus Kamoga akomyewo mu kkooti.\nSheikh Muhammad Yunus Kamoga nga bamuggya mu kkooti okumuzzaayo mu kkomera e Luzira.\nKu luno ayagala kkooti ejulirwamu emweyimirire ave mu kkomera e Luzira yadde nga yasibwa obulamu bwe bwonna bw'asigazzaayo ku nsi olw’omusango gw’obutujju okumuKka mu vvi.\nKamoga omusango gw’obutujju gwamusingisibwa mu August 2017, oluvannyuma lw’okutambuzaako emyezi munaana ku kiboerezo ky’okusibwa amayisa agamba nti ekirwadde kya alusa tekikyamusobozesa kubeera mu kkomera.\nAgamba nti obujjanjabi bw'e Luzira si bulungi nnyo nga n’endya y’ekkomera eyongera kusajjusa bulwadde kubanga ebintu abasawo bye bamulagira okulya tabifuna mu budde na mu kigero kyabyo ekituufu.\nKuno agattako nti yadde yasingisibwa ogw’obutujju akyalina essuubi nga kkooti ejulirwamu ejja kugumwejjeereza kubanga yateekayo okujulira ng'awakanya ensala y’abalamuzi nga kuno kw'ogatta n’okubeera n’abantu abasobola okumweyimirira.\nAleeteddwa mu kkooti ejulirwamu ng'awerekebwa kabangali za poliisi erwanyisa obutujju bbiri era obwedda tebakkiriza baaluganda lwe kumala gamusemberera.\nLooya we, Roberts Kagolo yategeezezza omulamuzi Christopher Madrama nti mwetegefu okwanjula ensonga za Kamoga lwaki ayagala okweyimirirwa kyokka looya wa gavumenti, Lillian Omara n'abirinnyamu eggere nti si mwetegefu.\nOmara agambye nti tannafuna budde bwetegereza fayiro ya Kamoga kubaako ky'addamu ate ne poliisi ekyanoonyereza ku nsonga za Kamoga z'ayagala okwesigamako kkooti ekkirize okusaba kwe n'asaba okusaba kwe kuwulirwe ku lunaku olulala.\nOmara asabye nti ebikwata ku bantu bonna abagenda okumweyimirirwa bimuweebwe asobole okubanoonye mu budde kkooti egende okuddamu okutuula nga ensonga zanguwa.\nKamoga aziddwayo mu kkomera okutuusa nga May 2,2018.\nomulamuzi Christopher Madrama\nAmazzi lwaki nnina matono?\nBulwadde ki obunnuma?


Bukedde Online - Vipers ne KCCA battunka leero mu Uganda Cup\nAbaali ku fayinolo ya Big liigi bakukkulumidde FUFA - Nayo ebaanukudde\nMisagga olumaze okugoba Ibrahim Kirya n'al...\nJoseph Ochaya owa KCCA (ku kkono) ng’alwanira omupiira ne Mike Mutyaba owa Vipers.\nLEERO MU UGANDA CUP\nKCCA - Vipers, 10:00 Nakivubo\nEntebbe Onduparaka e Ntebe\nVIPERS yeekiise mu kkubo lya KCCA ery’okuwangula ebikopo ebibiri mu sizoni emu! Leero battunka ku semi ya Uganda Cup mu luzannya olusooka.\nKCCA, kyampiyoni wa liigi, erina omukisa okufuuka ‘ssaalongo’ mu bikopo kyokka erina kusooka kuggyamu Vipers.\nTtiimu zombi zizannye fayinolo z’ekikopo kino emirundi ebiri mu myaka 4 egisembyeyo naye tekuli n’emu ekiwangudde! Vipers yazannya fayinolo ya 2011/12 n’ekubwa URA kw’ossa n’eya 2012/13 lwe baakubwa Victoria University.\nKCCA ezannye fayinolo ebbiri ezikyasembyeyo (2013/14 ne 2014/15) kyokka tewanguddeeko n’emu. Vipers baakigiteekako nti yakola kinene okuyamba KCCA okuwangula liigi nti kuba buli KCCA lwe yasuulanga, nga nayo (Vipers) esuula.\nVipers yawangula omupiira gumu ku mukaaga egyasembyeyo mu liigi nga mu gino yateebamu ggoolo 3 zokka.\nOkusinziira ku nkiiko z’abadde atuuza, Lawrence Mulindwa, nnannyini Vipers abadde afalaasira abazannyi be n’abatendesi okukola kyonna ekisoboka okulaba nga bawangula ekikopo kino nti era KCCA bagenda kugikomya ku semi.\nGeorge ‘Best’ Nsimbe, omutendesi wa Vipers yaliko mu KCCA n’abawangulira liigi bbiri kyokka okuva lwe yeegatta ku Vipers, tannalagawo njawulo nga guno gwe mukisa gw’alina okukakasa Mulindwa nti obutitimbe bw’ensimbe n’obwesige bwe yamuteekamu tebwafa ttogge.\nKu ludda lwa KCCA, abazannyi baayo abeetaagisa bonna weebali okuli ne Joseph Ochaya eyabadde ne Cranes e Botswana mu z’Afrika.\nSsentebe wa KCCA, Julius Kabugo yategeezezza nga KCCA bw’etegenda kuweera okutuusa nga na kino ekiwangudde. “Bwe baatukwasa ekikopo kya liigi, twagendako ku kyeggulo naye enkeera, twatandikirawo okutendekebwa era twagala ebikopo byombi,” Kabugo bwe yagambye. Semi fayinolo endala erimu Onduparaka ne Entebbe FC ku kisaawe e Ntebe.\nTamale Mirundi ayogedde ne Bukedde ku bulamu bwe\nTamale Mirundi ayambalidde abamulumiriza okubba ettaka lya Gavt.


AUDIO! Omulamuzi awonyeza Dr. Stella Nyanzi okuvundira e Luzira, bamukubye emimwa lwa mputtu - Galaxy FM 100.2\nAUDIO! Omulamuzi awonyeza Dr. Stella Nyanzi okuvundira e Luzira, bamukubye emimwa lwa mputtu\nMunnakibiina kya FDC eyeegwanyiza eky’omubaka omukyala owa Kampala Dr. Stella Nyanzi ne banne babiri (2) okuli Katongole Godfrey ne Newton Isaac basimbiddwa mu kkooti ya Buganda Road akawungeezi ka leero mu maaso g’omulamuzi Joan Ketty Acaa.\nBano baguddwako omusango okwefuula ekitagasa mu bantu nga bali mu katale e Nakasero nga bakute ebipande, ebiwandikiddwako “Akeedi ziggulwewo abasubuuzi bakooye omuggalo ”.\nMu kkooti, mu maaso g’omulamuzi, Dr. Stella Nyanzi ne banne omusango bagwegaanye.\nMungeri y’emu Dr. Nyanzi aloopedde omulamuzi nti mu kukwatibwa yatulugunyiziddwa ne bamwasa emimwe abasirikale.\nEddoboozi lya Nyanzi\nWabula oludda oluwaabi, lutegeezeza omulamuzi nti bakyanoonyereza, omulamuzi kwekutegeeza nti abavunaanibwa balina okweyimirirwa.\nOmulamuzi bonna abakirizza okweyimirirwa ku mitwalo 20 ez’obuliwo buli omu ate ababeyimiridde obukadde 3 ezitali za buliwo era abalagidde okudda mu kkooti nga 23, omwezi gunno, Ogwomusanvu, 2020.\nDr. Nyanzi ne banne baakwattiddwa olunnaku olw’eggulo ku Lwokusatu nga 8, Ogwomusanvu, 2020 okuva Biraj International Hotel mu Kampala okumpi ne Capital Shoppers nga bali mu kwekalakaasa nga baagala gavumenti eggule ebizimbe bya Akeedi.\nMu kwekalakaasa bawadde nsalesale wa nnaku 5 zokka nga Akeedi zigguddwa oba sikyo bakukunga bannabwe bakolewo akatiisa.\nNyanzi yabadde n’ab’ekibiina ekitaba abasuubuzi abakolera mu akeedi ekya Kampala Arcade and Traders’ Association (KATA) nga bakulembeddwamu ssentebe waabwe Katongole, omu ku baakwattiddwa era abayimbuddwa akawungeezi ka leero.\nAUDIO! Palamenti etabukidde Gavumenti ku muggalo, Sipiika Kadaga akangudde ku ddoboozi ku nsonga y’abasuubuzi mu butale\nAUDIO! Mukomye okutwalira amateeka mu ngalo, Omulamuzi Byabakama atabukidde bannakibiina kya NUP, Bobi Wine akiguddeko\nAUDIO! Yiino ‘List’ y’abayimbi abeegasse ku kibiina kya Bobi Wine ‘NUP’, Aziz Azion alangiridde ekiddako wakati mu ssanyu\nAUDIO! Sipiika Kadaga avuddeyo ku nsonga z’abayimbi, Maama wa Rema, Halima Namakula akangudde ku ddoboozi ku Palamenti


Museveni ayogedde ku ndabika ye: 'Sikaddiye nsaze masavu'\nPULEZIDENTI Museveni ayogedde ku ndabika ye ennaku zino n’ategeeza nti takaddiye wabula yeesaze amasavu n’akoggamu asobole okusigala nga mulamu bulungi.\nMu bbanga ettono asobodde okukendeera kkiro 30 bw'avudde ku kkiro 106 z'abadde azitowa n'asigaza 76 zokka.\nBino bye bimu ku biri mu bbaluwa pulezidenti gye yawandiikidde Bannayuganda be yayise Bazzukulu be eyabaddeko ennaku z'omwezi December 2, 2019.\nOkwekozza yakikoze yekka oluvannyuma lw'okumatizibwa abasawo ku kabi akali mu kubeera n'amasavu agayitiridde mu mubiri.\n"Waliwo ababadde balowooza nti ntunula ng'omukoowu. Siri mukoowu wadde kuba okukogga nakikoze mu bugenderevu nga neggyako amasavu kuba abasawo baali tebambuulidde kabi akali mu kubeera n'amasavu amangi mu mubiri," Museveni bwe yagambye.\nYasuubizza nga bw'anaatera okutandika kaweefube w'okusomesa Bannayuganda akabi akali mu mugejjo basobole okubeera abalamu obulungi.\nMu kiwandiiko kye kimu yayongedde okwogera ku kaweefube w'okumalawo obumenyi bw'amateeka, era aliko ebiragiro by'awadde poliisi omuli;\nEkifo awatuukira abantu ku buli poliisi kulina okubeerako omuserikale atavaawo ekiseera kyonna. Abantu bwe babeera bafunye obuzibu ono gwe balina okutuukirira ne basobola okuyambibwa mu bwangu ng'ategeeza bakama be bekikwatako ne basobola okugonjoola ekizibu ekiba kiguddewo.\nAbaserikale ba poliisi balina okukimanya nti balina okukola essaawa 24 olunaku ekiseera kyonna nga bakuuma abantu n'ebyabwe mu bitundu bye bavunaanyizibwako.\nNga beeyambisa leediyo z'omu bitundu, abantu balina okumanyisibwa ennamba z'essimu eza poliisi ebali okumpi ze balina okukubako nga waguddewo obuzibu.\nKu nkola ezo waggulu Gavumenti esobodde okugattako kkamera enkessi mu bitundu bya Kampala, Wakiso ne Mukono.\nMu bbanga erinaddako eryemyezi omunaana eggwanga lyonna lijja kuba lirimu kkamera era poliisi ejja kuba esobola okulondoola buli kimu ekikolebwa ku nguudo ennene. Ku makubo amalala bajja kweyambisa obukodyo obwenjawulo.\nPulezidenti era yasuubizza okuleeta tekinogiya agenda okuteekebwa mu buli kidduka ne piki piki era mu kiseera kino abamenyi b'amateeka bali mu buzibu okuli n'abaserikale ababikkirira ebikolwa ebikyamu. Bangi bagenda kukwatibwa, bavunaanibwe awamu n'okugobwa ku mirimu.\nObubaka bwa Pulezidenti yabuweerezza ku mikutu gi mugattabantu gyamanyi nti bazzukulu be tebavaako n'abajjukiza nti ye mwoyo gwa ggwanga.\nYajjukizza bazzukulu be abazze bamulumba olw'okwekubya ebifaananyi ng'ali n'ente ze , n'ategeeza nti kino akikola okulaga abaagala okuyiga nga basinziira ku by'okulabirako . Yatandika okulunda ente mu 1954 ku myaka mwenda gyokka.\nYajjukizza abavubuka nga bwe batalina kulowooza nti bonna balina kukola mirimu gya Gavumenti n'ategeeza nti abaana be bonna ng'oggyeeko Muhoozi tewali yali akoze mulimu gwa Gavumenti.\nAmakubo agakoleddwa Gavumenti yageenyumirizzaamu nnyo ng'agayambye okutumbula enkulaakulana kuba kati omuntu asobola okutambuza ebyamaguzi okubituusa mu butale mu bwangu.


Bukedde Online - Bawambye ow’emyaka 9 ne basaba obukadde 4\nBawambye ow’emyaka 9 ne basaba obukadde 4\nPoliisi ezudde ebissi mu nnyumba y'eyalumbye...\nOmukazi yasanze omwana Ruth Fatina Nabalanda 9, ng’ava ku ssomero n’amuwerekerako nga yeefudde omusomesa era olwamutuusizza awaka n’ategeeza bazadde be nga bwe yeetaaga okusoma mu ngeri ey’enjawulo ng’ali ne banna abalala abasula ewuwe awaka.\nMukyala, ssenga wa Nabalanda ow’emyaka 9 gwe baawambye.\nEyeefudde omusomesa yawudiisizza ssenga wa Nabalanda, Sarah Mukyala 46, n’atwala omwana nga baagenze okumumagamaga ng’abadde yeeyita ticha Masituula tebamukubako kimunye.\nSsengaawe ne bba David Ssebide, enkeera baakuze nabo baabadde bakyewuunaganya eky’okukola omuntu naabakubira essimu nabategeeza nga bw’ali n’abantu abaawambye Nabalanda ne babasaba obukadde buna okumubaddiza.\nOmwana eyawambiddwa ali ku kyalo Irapa mu ggombolola y’e Bugaya e Buyende nga baamuwambye ku Lwokuna lwa wiiki ewedde.\nOmwogezi wa poliisi mu kitundu kya Busoga North, Michael Kasadha yakakasizza okuwambibwa kw’omwana, n’agattako nti abantu mukaaga b’ataayatudde mannya baakwatiddwa okuyamba ku poliisi mu kunoonyereza kwayo.\nENGERI ‘TICHA’ GYE YALUSE OLUKWE\nMukyala, ng’ono ye Ssenga wa Nabalanda anyumya bwati; Omwana yakomyewo okuva ku ssomero ng’awerekeddwaako omukazi eyeeyise ‘Ticha’ we.\nYategeezezza nga bw’ali omuwala omuwulize, ng’ate mugezi, akwata buli ky’omusomesa.\nYantegeezezza nga bw’alina abaana be yalondamu abakola obulungi ng’ayagala okwongera okubabangula ng’abasomesa ekiro nga ne Nabalanda ayagala abeere nabo.\nKino saakikkirizza kuba nabadde nnina okusooka okubuuza baze. Namugambye tulinde akomeewo ne nfumba caayi ne banywa n’omwana.\nObudde bwe bwatandise okukwata nataddeko amasannyalaze ga sola nga tegaaka kwe kuwa omwana akadomola aleete amafuta.\nOmukazi yasigadde atudde kyokka yandabirizza n’awondera omwana n’amussa ku bodaboda n’abulawo naye.\nNakanze kulinda mwana nga si mulaba, okunoonya eyeeyise ‘ticha’ nga naye mu nnyumba taliimu.\nOmutima gwatandise okunkuba ne nzizaayo olutambi ku bibaddewo ne nzuula nti kyandiba ng’omukazi ono agenze n’omwana.\nNayise baliraanwa ne tuwondera, okutuuka ku maduuka abatuuze baatutegeezeza nga bwe balabye omukazi n’omwaana nga balinnya bodaboda.\nBASABA OBUKADDE BUNA\nEkiro ekyo twasuze tukukunadde nga n’abamu amaziga gatuyitamu era twabukeerezza ku poliisi ne batandika okunoonyereza.\nKu makya g’Olwomukaaga, omuntu yakubidde Ssebidde essimu n’amutegeeza nti y’omu ku balina omwana ne basaba obukadde buna.\nOlw’amaze okuzisaba ne batandika okuzibanja nga bakozesa layini endala. Poliisi ng’edu umirwa DPC, Colins Kyasimire yawondedde ennamba zino, era we bwakeeredde ku Mmande ng’abantu mukaaga, bakwatiddwa.\nKasadha yasabye abazadde okufaayo okumanya abasomesa b’abaana baabwe nga ssinga baabadde babamanyi omukazi ono teyandibabuzaabuzizza.\nYasabye abantu abayinza okuba nga balina amawulire agasobola okubatuukirira.


Mutabani wa Dr. Kayiira ayogedde ebikambwe ku mudaali\nDAVID Kayiira 34, Mutabani wa Dr. Andrew Lutakome Kayiira agambye nti yejjusa ekyamututte ku mikolo gy’Abazira kubanga abategesi baatyobodde n’okulengezza emirimu kitaabwe gye yakola mu lutalo olwanunula Uganda.\nNga yenna ayogeza busungu yalaze nti omudaali ogwabaweereddwa gugwa mu kiti kya midaali egyo egizze giweebwa abantu abawaddeyo emmere nga muwogo oba lumonde n’okukweka abalwanyi egya 'Luweero Triangle' .\nYagambye nti kitaabwe yali mulwanyi nnamige era bye yakola Pulezidenti Museveni abimanyi bulungi nga mulwanyi munne.\nYanokoddeyo nti kitaabwe yali ku ddaala lya njawulo eryalimu abalwanyi ab’omutawaana era abaayigga abawaayo ebyokulwanyisa era byeyakola bw'obiyisaamu amaaso n’omussa ku ddaala ly'abawaddeyo muwogo oba omutyobodde nnyo.\nDavid Kayiira ye mutabani w’omugenzi Andrew Lutakome Kayiira asembayo.\nYe yakwasiddwa omudaali gwa kitaabwe ku Ssande okumwebaza emirimu emirungi gye yakola mu lutalo.\nOno ye yasigalawo mu ggwanga ng’abaana abalala mukaaga baagenda mu America gye babeera olw’okutya embeera y’ebyobufuzi eyaliwo mu ggwanga.\nYakwasiddwa omudaali gwa 'Luweero Triangle' era n’afunawo akaseera n’ayogeramu ne Pulezidenti Museveni.\nEggulo yatuukiriddwa omusasi ono ku ssimu n’ategeeza nti wadde omudaali gwetaagisa naye abaategese baalibadde basooka ne batunuulira omulimu gw’omuntu gwe bagenda okuwa omudaali ogwo oba ddala gutuukagana n’omulimu gwe yakola mu lutalo.\n“Omudaali ogwatuweereddwa gwabadde gulaga obunyoomi , okutyoboola n’okulengezza omugenzi.\nWadde taata yafa naye ate tosobola kumutyoboola kutuuka ku ddaala eryo’Mutabani w’omugenzi bwe yategeezezza.\nYagambye nti famire yaabwe si nsanyufu ku ngeri Gavumenti gye gitwalamu.\nYagasseeko nti mu bbanga lya myaka 33 Gavumenti gyemaze mu buyinza tewali lunaku wadde essaawa emu Pulezidenti Museveni gye yali akkirizza okubasisinkana.\nYasabye gavumenti ebeeko kyekolera famire. Yategeezezza nti ye muto ku baana ba Kayiira abalala .\nOmugenzi okuttibwa yalina emyaka ebiri ng’ali ne maama we Ruth Nankanja era amukuzizza mu mbeera y’obugubi n’obulumi obwekitalo nga tewali amukwatirako era baganda be abalala baasalawo okufuluma eggwanga .\nYajjukizza nti famire n’okutuusa kati tefunanga lipoota ku nfa eya kitaabwe era oluvannyuma lwa lipoota entuufu, gavumenti esaana erage okusiima emirimu kitaabwe gye yakolera eggwanga.\nYagambye nti ebigendererwa bya Kayiira, Pulezidenti Museveni abimanyi bulungi kwali kuzza nfuga entambulira ku mateeka ne Demokulase .\nKu Lwokubiri , DP yasabye Pulezidenti Museveni wadde yawadde famire omudaali naye eggwanga kye lyetaaga lipooti ekwata ku batemu abatta Kayiira.\nMao yagambye nti bwe giba midaali Kayiira asaana mudaali gwa njawulo egitali gino egiweebwa buli muntu.